cyanic-selkie/wikianc huggingface dataset:
കുപാല രാത്രി
നാടോടിക്കഥകളും സ്ലാവിക് മതവിശ്വാസങ്ങളും
ഫലസമൃദ്ധിയിലും അനുഷ്ഠാന ശുദ്ധീകരണത്തിലുമുള്ള ജലത്തിന്റെ പങ്ക് ഈ അവധിക്കാലവുമായി ബന്ധപ്പെട്ടിരിക്കുന്നു. പുരാതന കുപാല ആചാരങ്ങളാണ് ഇതിന് കാരണം. കുപാല ദിനത്തിൽ, ധീരതയുടെയും വിശ്വാസത്തിൻറെയും ആചാരപരമായ ഒരു പരീക്ഷണത്തിൽ ചെറുപ്പക്കാർ കത്തിജ്വലിക്കുന്ന തീനാളങ്ങൾക്കിടയിലൂടെ ചാടുന്നു. കൈകൾ പിടിച്ചുകൊണ്ട് ചാട്ടം പൂർത്തിയാക്കാൻ സാധിക്കാതെ വരുമ്പോൾ അത് ദൈവനിശ്ചിതമായ വേർപാടിന്റെ അടയാളമാണെന്ന് ഇവർ കരുതുന്നു. പെൺകുട്ടികൾ പുഷ്പങ്ങളുടെ റീത്തുകൾ (പലപ്പോഴും മെഴുകുതിരികൾ കത്തിക്കുന്നു) പുഴകളിൽ ഒഴുക്കുകയും നദിയിലെ പുഷ്പങ്ങളുടെ ഒഴുക്കിലെ രീതിയനുസരിച്ച് അവരുടെ പ്രണയബന്ധത്തിന്റെ സൗഭാഗ്യം നേടുകയും ചെയ്യുന്നു. റീത്തുകൾ ഒഴുക്കിയ സ്ത്രീയുടെ താൽപ്പര്യം പിടിച്ചെടുക്കുമെന്ന പ്രതീക്ഷയിൽ റീത്തുകൾ പിടിച്ചെടുക്കാൻ പുരുഷന്മാർ ശ്രമിച്ചേക്കാം. ഇവാൻ‌ കുപാലയുടെ തലേന്ന്‌ ഫേൺ‌ പുഷ്പങ്ങൾ വിരിഞ്ഞുനിൽക്കുന്ന ഒരേയൊരു സമയമാണെന്ന ഒരു പുരാതന കുപാല വിശ്വാസമുണ്ട്. എപ്പോഴെങ്കിലും ഒരു ഫേൺ പുഷ്പം കണ്ടെത്തുമ്പോൾ സമൃദ്ധി, ഭാഗ്യം, വിവേചനാധികാരം, ശക്തി എന്നിവ ലഭിക്കുമെന്ന് വിശ്വസിക്കുന്നു. അതിനാൽ ആ രാത്രിയിൽ ഗ്രാമീണർ മാന്ത്രിക ഔഷധസസ്യങ്ങൾ തേടി വനത്തിലൂടെ സഞ്ചരിക്കുന്നു. പ്രത്യേകിച്ചും ലഭ്യമല്ലാത്ത ഫേൺ പുഷ്പം തേടിയാണ് ഈ യാത്ര.
പരമ്പരാഗതമായി അവിവാഹിതരായ സ്ത്രീകളാണ് മുടിയിൽ മാലകൾ അണിഞ്ഞുകൊണ്ട് ആദ്യമായി കാട്ടിൽ പ്രവേശിക്കുന്നത്. ചെറുപ്പക്കാരായ പുരുഷന്മാർ അവരെ പിന്തുടരുന്നു. അതിനാൽ, ഔഷധസസ്യങ്ങളും ഫേൺ പുഷ്പവും കണ്ടെത്താനുള്ള അന്വേഷണം വനത്തിനുള്ളിലെ ആൺപെൺ ബന്ധം വളരുന്നതിനു കാരണമായി മാറിയേക്കാം.
ഫർണുകൾ സപുഷ്പികളല്ല. പകരം അവയുടെ ബീജകോശം ഉപയോഗിച്ച് അവയെ പുനഃസൃഷ്ടിക്കുന്നു. അതിനാൽ അവ പുഷ്പിക്കാറില്ല.
ഗോഗോളിന്റെ ദി ഈവ് ഓഫ് ഇവാൻ കുപാല എന്ന കഥയിൽ, ഒരു യുവാവ് അതിശയകരമായ ഫേൺ-പുഷ്പം കണ്ടെത്തുന്നു. പക്ഷേ അത് ശപിക്കപ്പെടുന്നു. നൈറ്റ് ഓൺ ബാൽഡ് മൗണ്ടെയ്ൻ എന്ന തന്റെ ടോൺ കവിത രചിക്കാൻ മോഡസ്റ്റ് മുസ്സോർഗ്സ്കിക്ക് പ്രചോദനമായിരുന്ന ഗോഗോളിന്റെ കഥ യൂറി ഇല്യെങ്കോ അതേ പേരിൽ തന്നെ ഒരു സിനിമയായി സ്വീകരിച്ചു.
പുറംകണ്ണികൾ
വർഗ്ഗം:കിഴക്കൻ സ്ലാവുകളുടെ നാടോടി കലണ്ടർ വർഗ്ഗം:റഷ്യൻ നാടോടിക്കഥകൾ
മേലാംങ്കോട്
തിരുവനന്തപുരം ജില്ലയിലെ നെടുമങ്ങാട് താലൂക്കിൽ ഉൾപ്പെട്ട പ്രദേശമാണ് മേലാംങ്കോട്. അവീടത്തെ പ്രധാന ആരാധനാലയങ്ങലാണ് മേലാംങ്കോട് ദേവീക്ഷേത്രം, ഗണപതി ക്ഷേത്രം, മഹാദേവ ക്ഷേത്രം, മുത്തുമാരിയമ്മൻ ക്ഷേത്രം, മുത്താരമ്മൻ ക്ഷേത്രം എന്നിവ. ഈ പ്രദേശത്തെ ഉത്സവത്തെ നെടുമങ്ങാടിന്റെ ദേശീയ ഉത്സവമായിട്ടാണ് കണക്കാക്കുന്നത്. കൃഷിയുടെ സാധ്യതകളെ ഇന്നും ഈ പ്രദേശം നിലനിർത്തിപ്പോരുന്നുണ്ട്. ജില്ലാ വനം കോടതി സ്ഥിതി ചെയ്യുന്നത് ഇവിടെയാണ്. പെൺകുട്ടികൾക്കായുളള ഒരു പ്രീ മെട്രിക് ഹോസ്റ്റലും ഇവിടെയുണ്ട്.
ജോൺ മൈക്കൽ ഡേവാർ
'''ഡോ. ജോൺ മൈക്കൽ ഡേവാർ''' എം.ഡി. FRSE FRCPE (1883 - 24 മെയ് 1941) ഒരു സ്കോട്ടിഷ് ഗൈനക്കോളജിസ്റ്റും ഡൈവിംഗ് ബേർഡുകളിലും വേഡറുകളിലും സ്പെഷ്യലൈസ് ചെയ്ത പക്ഷിശാസ്ത്രജ്ഞനുമായിരുന്നു. ഇംഗ്ലീഷ്:Dr John Michael Dewar. പ്രസിദ്ധീകരണങ്ങളിൽ അദ്ദേഹത്തെ സാധാരണയായി ജെ എം ഡേവർ എന്നാണ് വിളിക്കുന്നത്
ജീവിതരേഖ
ലഘുചിത്രം|The grave of Dr John Michael Dewar, Morningside Cemetery, Edinburgh ആഗ്നസ് ബെയ്‌ലി ആൻഡേഴ്സണിന്റെയും ഭർത്താവ് ഡോ മൈക്കൽഡേവാർന്റെയും (1850-1925) മകനായിരുന്നു അദ്ദേഹം. അദ്ദേഹത്തിന്റെ പ്രാഥമിക വിദ്യാഭ്യാസം ജോർജ്ജ് വാട്സൺസ് കോളേജിലായിരുന്നു. എഡിൻബർഗ് സർവകലാശാലയിൽ വൈദ്യശാസ്ത്രം പഠിച്ച അദ്ദേഹം 1904-ൽ എംബി സിഎച്ച്ബിയിൽ ബിരുദം നേടി, 1914-ൽ എംഡിയും നേടി..
ഡൈവിംഗ് പക്ഷികളുടെ ഡൈവുകളെക്കുറിച്ചുള്ള സങ്കീർണ്ണമായ പഠനങ്ങളും കണക്കുകൂട്ടലുകളും അദ്ദേഹം നടത്തി. 1912-ൽ അദ്ദേഹം അലയുന്ന പക്ഷികളുടെ പരിണാമത്തെക്കുറിച്ചുള്ള പേപ്പറുകളും 1915-ൽ പക്ഷികളുടെ ദിശാബോധത്തെക്കുറിച്ചുള്ള ഒരു പ്രധാന പ്രബന്ധവും പ്രസിദ്ധീകരിച്ചു. ഈ സമയത്ത് അദ്ദേഹം ജോർജ്ജ് ഹെരിയറ്റ്സ് സ്കൂളിന് അടുത്തുള്ള എഡിൻബർഗ് റോയൽ ഇൻഫർമറിക്ക് എതിർവശത്തുള്ള ഫ്ളാറ്റായ 24 ലോറിസ്റ്റൺ പ്ലേസിലാണ് താമസിച്ചിരുന്നത്..
1938-ൽ റോയൽ സൊസൈറ്റി ഓഫ് എഡിൻബർഗിന്റെ ഫെല്ലോ ആയി തിരഞ്ഞെടുക്കപ്പെട്ടു. എഡ്വിൻ ബ്രാംവെൽ, ജെയിംസ് റിച്ചി, ചാൾസ് ഹെൻറി ഒ ഡോനോഗ്, വില്യം തോമസ് റിച്ചി എന്നിവരായിരുന്നു അദ്ദേഹത്തിനെ പിന്താങ്ങിയ സർജന്മാർ.
റോയൽ എയർഫോഴ്‌സിൽ സിവിലിയൻ മെഡിക്കൽ ഓഫീസറായി സേവനമനുഷ്ഠിച്ച അദ്ദേഹം രണ്ടാം ലോകമഹായുദ്ധം പൊട്ടിപ്പുറപ്പെട്ടപ്പോൾ എഡിൻബർഗ് റോയൽ ഇൻഫർമറിയിൽ അസിസ്റ്റന്റ് ഫിസിഷ്യനായി തിരഞ്ഞെടുക്കപ്പെട്ടു.
1941 മെയ് 24 ന് അദ്ദേഹം അന്തരിച്ചു. തെക്കൻ എഡിൻബർഗിലെ മോർണിംഗ്സൈഡ് സെമിത്തേരിയിൽ മാതാപിതാക്കളോടും സഹോദരിയോടുമൊപ്പം അദ്ദേഹത്തെ സംസ്കരിച്ചു. തെക്കൻ പ്രവേശന കവാടത്തിന് അൽപ്പം കിഴക്കായി തെക്കേ അറ്റത്താണ് കല്ലറ സ്ഥിതി ചെയ്യുന്നത്.
പഞ്ച ധർമ്മങ്ങൾ (സിഖ് മതം)
മുക്തി അഥവാ മോക്ഷപ്രാപ്തിയ്ക്കായി സ്വാംശീകരിക്കേണ്ടുന്ന ധർമ്മങ്ങളായി സിഖ് ഗുരുക്കന്മാർ നിർദ്ദേശിച്ചിട്ടുള്ള അഞ്ചു കാര്യങ്ങളാണ് സിഖ് പഞ്ചധർമ്മങ്ങൾ. സത്യം, സന്തുഷ്ടി, ദയ, വിനയം, സ്നേഹം എന്നിവയാണ് സിഖ് പഞ്ചധർമ്മങ്ങൾ
സത്യം
സത്  അഥവാ സത്യബോധമാണ് പഞ്ചധർമ്മങ്ങളിൽ ഒന്നാമത്തേത്. സത്യസന്ധത, ധർമ്മനിഷ്ഠ, നീതിനിഷ്ഠ, നിഷ്പക്ഷത, എന്നിവയുടെ അനുഷ്ഠാനമാണ് ഇത് കൊണ്ട് ലക്ഷ്യമാക്കുന്നത്.
സന്തുഷ്ടി
സന്തോഖ്. ആഗ്രഹങ്ങൾക്കും ആശകൾക്കും അതീതമായി, അസൂയ, അത്യാഗ്രഹം എന്നിവയെല്ലാം വെടിഞ്ഞു സംതൃപ്തിയും സന്തോഷവും കണ്ടെത്തുക എന്നതാണ് സന്തോഖ് എന്നത് കൊണ്ട് ഉദ്ദേശിച്ചിട്ടുള്ളത്.
ദയ
അന്യരുടെ പ്രയാസങ്ങളും വിഷമതകളും സ്വന്തമെന്നപോലെ കരുതി അവ ലഘൂകരിക്കാൻ സഹായിക്കുക. അത് പോലെ തന്നെ അന്യരുടെ ന്യൂനതകളും കുറവുകളും ഗണ്യമാക്കാതിരിക്കാൻ ശ്രമിക്കുക എന്ന് കൂടി ഈ ധർമ്മം ഉപദേശിക്കുന്നു.
നമ്രത- വിനയം
താഴ്മ വിനയം എളിമ എന്നിവയാണ് നാലാം ധർമ്മം അനുശാസിക്കുന്നത്.
ദൈവ പ്രേമം
പ്യാർ  അഥവാ സ്നേഹം ഇഷ്ടം എന്നത് കൊണ്ട് ഉദ്ദേശിക്കുന്നത് ദൈവ പ്രീതി കാംക്ഷിച്ചുകൊണ്ടുള്ള ദൈവസ്നേഹമാണ്.
അവലംബം
വർഗ്ഗം:സിഖ് മതം
കർകടകശ്രിംഘി
വിതരണം
ഇന്ത്യ, ശ്രീലങ്ക, തായ്‌ലാൻഡ് തുടങ്ങിയ ഏഷ്യൻ രാജ്യങ്ങളിൽ കാണുന്നു.
റഫറൻസുകൾ
വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:Anacardiaceae കുടുംബത്തിൽ ഉൾപ്പെടുന്ന സസ്യങ്ങൾ
റാഷിദ ബീ
ഭോപ്പാലിൽ നിന്നുള്ള ഒരു ഇന്ത്യൻ ആക്ടിവിസ്റ്റാണ് റാഷിദ ബീ. 2004-ൽ ചമ്പാ ദേവി ശുക്ലയ്‌ക്കൊപ്പം ഗോൾഡ്‌മാൻ പരിസ്ഥിതി പുരസ്‌കാരം അവർക്ക് ലഭിച്ചു. 1984-ലെ ഭോപ്പാൽ ദുരന്തത്തിൽ 20,000 പേർ കൊല്ലപ്പെട്ടപ്പോൾ അതിജീവിച്ച ഇരകൾക്ക് നീതിക്കായി ഇരുവരും പോരാടുകയും ദുരന്തത്തിന് ഉത്തരവാദികളായവർക്കെതിരെ പ്രചാരണങ്ങളും വിചാരണകളും സംഘടിപ്പിക്കുകയും ചെയ്തു.
ഭോപ്പാൽ വാതക ദുരന്തം
1984-ലെ കുപ്രസിദ്ധമായ ഭോപ്പാൽ വാതക ദുരന്തത്തിൽ നിന്ന് രക്ഷപ്പെട്ട ചമ്പാ ദേവി ശുക്ലയ്‌ക്കൊപ്പം റാഷിദാ ബീയും ഡൗ കെമിക്കലിനും അതിന്റെ അനുബന്ധ സ്ഥാപനമായ യൂണിയൻ കാർബൈഡിനും എതിരെ ഒരു അന്താരാഷ്ട്ര ക്യാമ്പയിൻ നയിച്ചു. ആ ഡിസംബറിലെ രാത്രിയിലെ ഇരകൾക്ക് നീതി ലഭ്യമാക്കി. 1999-ൽ, മറ്റ് ഇരകൾക്കൊപ്പം അവർ യൂണിയൻ കാർബൈഡിനെതിരെ ഒരു ക്ലാസ്-ആക്ഷൻ കേസ് ഫയൽ ചെയ്തു. മുൻ യൂണിയൻ കാർബൈഡ് സിഇഒ വാറൻ ആൻഡേഴ്സൺ ഭോപ്പാലിൽ ക്രിമിനൽ വിചാരണ നേരിടണമെന്ന് ആവശ്യപ്പെട്ട് 2002ൽ അവർ ന്യൂഡൽഹിയിൽ 19 ദിവസത്തെ നിരാഹാര സമരം സംഘടിപ്പിച്ചു. അതിജീവിച്ചവർക്കും അവരുടെ കുട്ടികൾക്കും ദീർഘകാല ആരോഗ്യ സംരക്ഷണം നൽകാനും മുൻ യൂണിയൻ കാർബൈഡ് സൈറ്റ് വൃത്തിയാക്കാനും അസുഖം മൂലം ഇനി ജോലി ചെയ്യാൻ കഴിയാത്ത രക്ഷപ്പെട്ടവർക്ക് സാമ്പത്തിക സഹായം നൽകാനും അവർ ഡൗവിനോട് ആവശ്യപ്പെട്ടു.
അവാർഡുകൾ
ഭോപ്പാൽ വാതക ദുരന്തത്തിന്റെ 20-ാം വാർഷികത്തിൽ, 2004-ൽ, ഏപ്രിൽ 19-ന് കാലിഫോർണിയയിലെ സാൻ ഫ്രാൻസിസ്കോയിൽ നടന്ന ചടങ്ങിൽ ബീയ്ക്കും ശുക്ലയ്ക്കും ഗോൾഡ്മാൻ പാരിസ്ഥിതിക സമ്മാനം ലഭിച്ചു. വൈകല്യങ്ങളോടെ ജനിക്കുന്ന കുട്ടികൾക്ക് വൈദ്യസഹായം നൽകുന്നതിനുള്ള ഒരു ട്രസ്റ്റായ ചിങ്കരി ട്രസ്റ്റ് തുറക്കാൻ ബീ അവാർഡ് തുക ഉപയോഗിച്ചു. 12 വയസ്സുവരെയുള്ള 300 കുട്ടികൾ രജിസ്റ്റർ ചെയ്തിട്ടുണ്ട്. എന്നിരുന്നാലും, സ്ഥലപരിമിതി, ഒരു ദിവസം 60 കുട്ടികളെ പാർപ്പിക്കാൻ മാത്രമേ അവരെ അനുവദിക്കൂ. കേന്ദ്രത്തിൽ സ്പീച്ച് തെറാപ്പിസ്റ്റ്, ഫിസിയോതെറാപ്പിസ്റ്റ്, സ്പെഷ്യൽ എഡ്യൂക്കേറ്റർമാർ, ഡോക്ടർമാർ എന്നിവരുണ്ട്. അസുഖം കാരണം ജോലി ചെയ്യാൻ കഴിയാത്ത ആളുകൾക്കും ട്രസ്റ്റ് ജോലി നൽകുന്നു.
സ്വകാര്യ ജീവിതം
ബീ കേന്ദ്ര ഗവൺമെന്റ് പ്രസിൽ ജോലി ചെയ്യുന്നു. അവിടെ അവർ ഒരു ജൂനിയർ ബൈൻഡറാണ്.
കെ.വി. ശാന്ത
കേരളത്തിലെ കോഴിക്കോട് കേന്ദ്രീകരിച്ച് പ്രവർത്തിക്കുന്ന ഒരു നെയ്ത്ത് അധ്യാപികയും കലാകാരിയുമാണ് '''കെ.വി. ശാന്ത'''. തസറാ ഇന്റർനാഷണൽ നെയ്ത്ത് സെന്ററിന്റെ സഹ സ്ഥാപകയാണ്. ജർമ്മനി, സ്വീഡൻ, നെതർലാന്റ്സ്, സ്വിറ്റ്സർലണ്ട് എന്നീ രാജ്യങ്ങളിലും അവരുടെ സൃഷ്ടികൾ പ്രദർശിപ്പിച്ചിട്ടുണ്ട്, കൂടാതെ ലോകത്താകമാനമുള്ള പൊതു, സ്വകാര്യ ശേഖരങ്ങളിൽ അവ ശേഖരിച്ചിരിക്കുന്നു.
ജീവിതരേഖ
കോഴിക്കോട് ബേപ്പൂരിൽ ജനിച്ചു.(ജ. 1968). സ്വയം ശിക്ഷണം നേടിയ ടെക്സ്റ്റൈൽ ആർട്ടിസ്റ്റാണ്.പരമ്പരാഗതമായി നെയ്ത്ത് അഭ്യസിപ്പിക്കുന്നു.1989 ൽ സഹോദരങ്ങളോടൊത്ത് ബേപ്പൂരിൽ തസര ഇന്റർനാഷണൽ വീവിംഗ് സെന്ററിന് രൂപം നൽകി. നെയ്ത്തുകോൽ എന്നാണ് തസര എന്ന വാക്കിന്റെ അർത്ഥം.
കൊച്ചി മുസിരിസ് ബിനാലെ 2018
കൊച്ചി മുസിരിസ് ബിനലെ 2018 നു വേണ്ടി ചിത്രതിരശീലയിലുള്ള സൃഷ്ടിയുടെ ശ്രേണിയും തുറസായ സ്ഥലത്തു ഒരു പ്രതിഷ്ഠാപനവും അവതരിപ്പിച്ചിരിക്കുന്നു. ആസ്പിൻ വാളിലെ മാവിൻ മേലാണ് പ്രതിഷ്ഠാപനം.
അവലംബം
വർഗ്ഗം:കലാകാരികൾ വർഗ്ഗം:നെയ്ത്ത് വർഗ്ഗം:കൊച്ചി-മുസിരിസ് ബിനാലെ 2018
കാവടി
ആഘോഷങ്ങളടനുബന്ധിച്ച് തലയിലോ തോളത്തോ ഏറ്റി ആടുന്നതിനുപയോഗിക്കുന്ന വർണ്ണപ്പകിട്ടാർന്ന ഒരു നിർമ്മിതിയാണ് കാവടി. ഹിന്ദുമതവിശ്വാസപ്രകാരം മുരുകന് ഏറ്റവും ഇഷ്ടപ്പെട്ട വഴിപാടാണ് കാവടി. കാവുപോലെ തുലാസുപോലെ ഉള്ള് വടി അഥവാ തണ്ട് എന്ന അർത്ഥത്തിലാവണം ഈ വാക്കുണ്ടായത്. കാവടിയിൽ കൊണ്ടുപോകുന്ന ദ്രവ്യത്തെ അടിസ്ഥാനമാക്കി വിവിധ കാവടികൾ പാൽക്കാവടി, ഭസ്മക്കാവടി, അന്നക്കാവടി, കളഭക്കാവടി, പീലിക്കാവടി, തൈലക്കാവടി, കർപ്പൂരക്കാവടി, അഗ്നിക്കാവടി എന്നിവ പ്രധാനം. മുരുകനാണ് വഴിപാട് പ്രധാന്യമെങ്കിലും മറ്റു ക്ഷേത്രങ്ങളിലും ഇത് നടത്താറുണ്ട്. ഈ പലതരത്തിലുള്ള കാവടികളുണ്ട്. ''ഇപ്പോൾ അലങ്കാരമായും കവടികൾ ഉപയോഗിക്കുന്നു.'
ഐതിഹ്യം
ഒരിക്കൽ മഹാമുനിയായ അഗസ്ത്യമുനി ക്ക് മഹാദേവനെ ദർശിക്കാൻ ആഗ്രഹം തോന്നി. അങ്ങനെ അദ്ദേഹം കൈലാസത്തിലെത്തി ശിവഭഗവാനെ തൊഴുത് പൂജയും നടത്തി. തിരികെ പോകാൻ നേരം കൈലാസത്തിൽ നിന്നും രണ്ട് പർവ്വതങ്ങൾ കൂടി കൂടെ കൊണ്ട് പോകണമെന്ന് ആഗ്രഹിച്ചു.അങ്ങനെ ശിവഭഗവാൻറെ അനുഗ്രഹത്തോടെ, ഹിഡുംബൻ എന്ന രാക്ഷസനന്റെ സഹായത്താൽ രണ്ട് പർവ്വതങ്ങളും തോളിൽ എടുത്ത് മുനി യാത്രയായി. അങ്ങനെ നടന്നു വരുമ്പോൾ പഴനിക്കടുത്തുവച്ച് ഹിഡുംബൻ ക്ഷീണിച്ചവശനായി.അദ്ദേഹം ആ മലകൾ താഴെ ഇറക്കി വച്ച് വിശ്രമിച്ചു. ക്ഷീണം മാറി വീണ്ടും മലകൾ എടുത്തു വക്കാൻ ശ്രമിച്ചപ്പോൾ അവ അനങ്ങിയില്ല. എത്ര ശ്രമിച്ചിട്ടും ഹിഡുംബനു അതു സാധിച്ചില്ല. അത്ഭുതപ്പെട്ട് ചുറ്റും നോക്കിയ ഹിഡുംബൻ കണ്ടത് ഒരു മലയിൽ വടിയും പിടിച്ച് നിൽക്കുന്ന ഒരു പയ്യനെയാണ്.ആ മല ശിവഗിരിയാണെന്നും, അത് തൻറെതാണെന്നും ഹിഡുംബനോട്‌ ആ പയ്യൻ വാദിച്ചു. എന്നാൽ ഹിഡുംബൻ സമ്മതിച്ചില്ല. അങ്ങനെ അവർ തമ്മിൽ യുദ്ധമായി.ഒടുവിൽ ബാലൻ ഹിഡുംബനെ വധിച്ചു. ഇതോടെ ബാലൻ മുരുകനാണെന്ന് മനസ്സിലായ അഗസ്ത്യമുനി, അദ്ദേഹത്തെ സ്തുതിച്ച് പ്രാർത്ഥിച്ചു. അഗസ്ത്യമുനിയുടെ അപേക്ഷപ്രകാരം മുരുകൻ ഹിഡുംബനെ ജീവിപ്പിച്ചു. പുനർജ്ജീവിച്ച ഹിഡുംബൻ താൻ മലകൾ കൊണ്ടുവന്ന പോലെ പൂജാദ്രവ്യങ്ങൾ കാവടിയിൽ കെട്ടിക്കൊണ്ട് വരുന്ന ഭക്തരെ അനുഗ്രഹിക്കണമെന്നും ഒപ്പം തന്നെ ദ്വാരപാലകൻ ആക്കണമെന്നും ഹിഡുംബൻ മുരുകനോട് അപേക്ഷിച്ചു. അങ്ങനെ കാവടി എടുത്ത് തുടങ്ങിയതെന്നു ഐതിഹ്യം. കാവടി മഹോത്സവത്തിന്റെ ഭാഗമായി ചില സുബ്രമണ്യക്ഷേത്രങ്ങളിൽ "ഹിഡുംബൻ പൂജ" എന്നൊരു പൂജയുണ്ട്.
കാവടി വ്രതം
ക്ഷേത്ര വഴുപാടായി കാവടി എടുക്കുമ്പോൾ വ്രതമെടുക്കണമെന്നു ഹൈന്ദവ വിശ്വാസങ്ങൾ പറയുന്നു. ചില സ്ഥലങ്ങളിൽ (ഉദാ : മേൽക്കുളങ്ങര, ചെറിയനാട്)  നാല്പത്തിയൊന്നു ദിവസത്തെ കഠിനവ്രതത്തോടു കൂടിയതാണ്. ഇങ്ങനെയെടുത്തു ഭക്തർ സമർപ്പിക്കുന്ന ശുദ്ധകാവടിദ്രവ്യങ്ങൾ അഭിഷേകം ചെയ്യുന്നു. ദ്രവ്യം കേടുവന്നുവെന്നാൽ കാവടിഭക്തന്റെ വ്രതശുദ്ധിക്ക് ഭംഗം വന്നതായി മനസ്സിലാക്കി ഈശ്വരകോപപരിഹാരാർത്ഥം പിന്നാണ്ടിലെ കാവടിക്ക് വ്രതം നോക്കി ശുദ്ധ കാവടിയാടി തീർക്കേണ്ടതുമാണെന്ന് പറയുന്നു. തൈപ്പൂയദിനത്തിൽ കാവടി കെട്ടിയാടുന്നത്‌ അതിവിശേഷമാണ്‌. ഭക്തജനങ്ങൾ ബ്രഹ്മചര്യത്തോടെ മത്സ്യമാംസാദികൾ വെടിഞ്ഞു, രണ്ടു നേരവും പച്ചവെള്ളത്തിൽ കുളിച്ചു, തറയിൽ ഉറങ്ങി, ക്ഷൌരം ചെയ്യാതെ വേണം കാവടി വ്രതം നോക്കാൻ.
കാവടിയുടെ പ്രധാന ഭാഗങ്ങൾ
സാധാരണ കാവടിക്ക് പ്രധാനമായും അഞ്ച് ഭാഗങ്ങളാണ് ഉള്ളത്. പക്ഷെ പളനിയിലെയും ,മധുരയിലേയും കാവടികൾക്ക് നാല് ഭാഗങ്ങൾ മാത്രമേ ഉള്ളൂ. തടയിൽ തീർത്തഭാഗമാണ് പ്രധാന ഭാഗം. അത് കാവടിക്കാൽ എന്നറിയപ്പെടുന്നു. ഇത് പ്ലാവ്, തേക്ക്, ഈട്ടി എന്നീ തടികളിൽ തീർത്ത് വർഷങ്ങളോളം കേട് കൂടാതെ ഉപയോഗിക്കുന്നു. മദ്ധ്യതിരുവിതാംകൂറിലെ ചില ഹിന്ദു ഭവനങ്ങളിൽ ഇത്തരം കാവടികൾ വർഷങ്ങളോളം സൂക്ഷിച്ചു പോരുന്നുണ്ട്. രണ്ടും മൂന്നും ഭാഗങ്ങൾ അതത് വർഷത്തെഉത്സവത്തോട് അനുബന്ധിച്ച് പ്രത്യേകം നിർമ്മിച്ചെടുക്കുന്നവയാണ്. കാവടി ആടുന്ന ഭക്തരെ പോലെകാവടി നിർമ്മിക്കുന്നവരും ആചാര അനുഷ്ടാന പ്രകാരമുള്ള ശുദ്ധവും, വൃത്തിയും സൂക്ഷിക്കണമെന്ന് നിർബന്ധമാണ്. കാവടിയുടെ രണ്ടാമത്തെ പ്രധാന ഭാഗം “ചെണ്ട്” എന്ന് അറിയപ്പെടുന്നു. പൂക്കളുടെ ആകൃതിയിൽമുറിച്ചെടുക്കുന്ന വിവിധ വർണ്ണ കടലാസുകളെ ചിട്ടയോടെ ഒരു കമ്പിയിൽ കോർത്ത് മനോഹരങ്ങളായപുഷ്പങ്ങളാക്കി മാറ്റുന്നു. പിന്നീട് ഇവ കവുങ്ങിൽ നിന്നു ചീന്തിയെടുത്ത് ഉരുട്ടിയെടുത്ത ഒരു ദണ്ഡിൽ ഭംഗിയായി നിരത്തി കെട്ടുന്നു. ഇത് തികച്ചും ഒരു കലയാണ്. തഴക്കവും, പഴക്കവും ഒപ്പം തികഞ്ഞ കലാപാരമ്പര്യവും വേണം ഇത് നിർമ്മിക്കാൻ. പൂക്കൾ അടുക്കി കെട്ടുന്നതിലെ എണ്ണം അനുസരിച്ച് കാവടികൾ തരംതിരിക്കപ്പെടും. ചിലയിടങ്ങളിൽ കാവടികളിൽ പലതട്ടുകളിൽ ചെണ്ട് കെട്ടാറുണ്ട്. മറ്റു ചിലയിടങ്ങളിൽ ചെണ്ടുകൾക്ക് പകരം മറ്റ് അലങ്കാര വസ്തുക്കളും ഉപയോഗിക്കുന്നു. ചെണ്ടുകൾ കാവടിക്കാലിൽ മദ്ധ്യത്തായി തിർത്തസുഷിരങ്ങളിലാണ് ഉറപ്പിക്കുക. കൂടുതൽ ഉറപ്പിനായി ഇവയെ കാവടിക്കാലിനോട് ചേർത്ത്നൂൽക്കമ്പികളാൽ കെട്ടി ഉറപ്പിക്കുകയും ചെയ്യുന്നു. എന്നാൽ തമിഴ്നാട്ടിലെ കാവടികളിൽ ചെണ്ടുകൾ ഉപയോഗിച്ചു കാണുന്നില്ല.
പൂക്കാവടി
വർണ്ണകടലാസും മറ്റ് അലങ്കാര വസ്തുക്കളും മുളയുടെ ഒരു ഫ്രയിമിൽ പശ ഉപയോഗിച്ച് ഒട്ടിച്ച് ഉണ്ടാക്കുന്നതാണ് ഇത്തരത്തിലുള്ള കാവടികൾ. നിലനിലയായി ഉണ്ടാക്കുന്ന് ഇത്തരത്തിലുള്ളവ ഒരാൾക്ക് നിഷ്പ്രയാസം എടുത്ത് തലയിൽ വച്ച് കാവടിയാടാം.
ഒറ്റകാവടിയും ഇരട്ടക്കാവടിയും
കവടിയ്ക്ക് സാധാരണ ഒരു തണ്ട് (വടി) മാത്രമാണ് ഉള്ളത്. അങ്ങനെയുള്ളതിനെ ഒറ്റകാവടി എന്നറിയപ്പെടുന്നു. തണ്ടിന്റെ എണ്ണം രണ്ടാകുമ്പോൾ അവ ഇരട്ടക്കാവടി എന്ന് പറയുന്നു.
പീലിക്കാവടി
മരം ഉപയോഗിച്ച് നിലനിലയായി ഉണ്ടാക്കി അതിൽ മയിൽ പീലിയും സ്പടിക കഷ്ണങ്ങളും മറ്റും ഉപയോഗിച്ച് അലങ്കരിക്കുന്നു. അമ്പലക്കാവടി എന്നും ഇതിനെ വിളിയ്ക്കുന്നു.
അവലംബം
വർഗ്ഗം:ഹൈന്ദവാചാരങ്ങൾ
ടി.എം. ഷാഹുൽ ഹമീദ്
കേരളത്തിലെ, കൊല്ലം ജില്ലയിലെ ഒരു പാരമ്പര്യ വൈദ്യനാണ് ഷാ വൈദ്യർ എന്നറിയപ്പെടുന്ന '''ടി.എം. ഷാഹുൽ ഹമീദ് വൈദ്യർ'''. പാലോട് ടി.ജി.ബി.ആർ.ഐ ക്ക് പേറ്റന്റ് ലഭി ച്ച ഒരു മരുന്നിന്റെ ആവിഷ്കർത്താവായി മറ്റ് ശാസ്ത്രജ്ഞരോടൊപ്പം ഇദ്ദേഹത്തെ ഉൾപ്പെടുത്തിയിട്ടുണ്ട്. ടി.ജി.ബി.ആർ.ഐ യുടെ എത്ത്നോ മെഡിക്കൽ വിഭാഗത്തിലെ ശാസ്ത്രജ്ഞർ, വൈദ്യർ ഉപയോഗപ്പെടുത്തിയിരുന്ന ഒരു പാരമ്പര്യ മരുന്നിന് പ്രമേഹത്തെയും കരൾ രോഗങ്ങളെയും പ്രതിരോധിക്കാൻ കഴിവുണ്ടെന്നാണ്  കണ്ടെത്തിയത്. കേരളത്തിൽ നിന്ന് ആദ്യമായാണ് പാരമ്പര്യ വൈദ്യ മേഖലയിലെ ഒരാളുടെ അറിവ് അയാളുടെ പേരിൽ പേറ്റന്റ് ചെയ്യപ്പെടുന്നത്.
പേറ്റൻറ്‌
പ്രമേഹത്തെ ചെറുക്കുന്നതിനും കരളിന്റെ പ്രവർത്തനം സുഗമമാക്കാനും വിവിധ രോഗങ്ങൾ കൊണ്ടുള്ള ക്ഷീണമകറ്റാനുമുള്ള മരുന്ന്‌ ഫോർമുലയ്ക്ക്‌ പാലോട്ടെ ജവഹർലാൽ നെഹ്റു ട്രോപ്പിക്കൽ ബൊട്ടാണിക്കൽ ഗാർഡൻ ആൻഡ്‌ റി സർച്ച്‌ ഇൻസ്റ്റിറ്റ്യൂട്ടിന് പേറ്റൻറ്‌ ലഭിച്ചത്. ഷാഹുൽഹമീദ്‌ വൈദ്യരുടെ അറിവിനെ ആധാരമാക്കിയായിരുന്നു ഈ ഗവേഷണം. ഇദ്ദേഹത്തെയും പേറ്റൻറിന്‌ അർഹരായ ശാസ്ത്രജ്ഞന്മാരുടെ പട്ടികയിൽ ഉൾപ്പെടുത്തിയിട്ടുണ്ട്‌. ആദ്യമായിട്ടാണ്‌ വിവരദായകനെക്കൂടി പേറ്റന്റിൽ ഉൾപ്പെടുത്തുന്നത്.
മരുന്നിനെക്കുറിച്ചുള്ള അറിവുശേഖരണത്തിനു മുൻപുള്ള പൂർവാനുമതിപത്രം(വി.ഐ.സി), മരുന്നിന്റെ വിവരങ്ങൾ രഹസ്യമാക്കി വയ്ക്കുന്നതിനുള്ള നോൺ ഡിസ്‌ക്ലോഷർ ഉടമ്പടി എന്നിവ ഷാഹുൽഹമിദ്‌ വൈദ്യനിൽനിന്ന്‌ സ്ഥാപനം നേടിയിട്ടണ്ട്‌. പേറ്റൻറിൽനിന്നു ലഭിക്കുന്ന വരുമാനത്തിൽ നിന്ന്‌ ഒരു നിശ്ചിത തുക വിവരദായകനും ലഭ്യമാകുന്ന തരത്തിലാണ്‌ ഉടമ്പടി.
അവലംബം
വർഗ്ഗം:വൈദ്യൻമാർ വർഗ്ഗം:കൊല്ലം ജില്ലയിൽ ജനിച്ചവർ വർഗ്ഗം:ആയുർവ്വേദ ചികിൽസകർ
നന്ദലാൽ ബോസ്
ഭാരതത്തിലെ പ്രസിദ്ധരായ കലാകാരന്മാരിൽ അഗ്രഗണ്യരുടെ കൂട്ടത്തിൽ പെട്ട ചിത്രകാരനാണ് നന്ദലാൽ ബോസ് (Bengali: নন্দলাল বসু, Nondo-lal Boshū) (3 December 1882 – 16 April 1966).ഇദ്ദേഹം മഹാകവി രവീന്ദ്രനാഥ് ടാഗോറിന്റെ അനന്തരവനായ പ്രസിദ്ധ ചിത്രകാരൻ അവനീന്ദ്രനാഥ് ടാഗോറിന്റെ ശിഷ്യനായിരുന്നു. ബംഗാളിത്തനിമ നിലനിർത്തിക്കൊണ്ട് ചിത്രകലയെ ഉപാസിച്ചുപോന്ന അദ്ദേഹം തന്റെ കൃതികളിൽ സ്വീകരിച്ച ഇന്ത്യൻ ശൈലികൊണ്ട് ഖ്യാതി നേടി. അദ്ദേഹത്തിന്റെ ചിത്രങ്ങളിൽ അജന്തയിലെ ഗുഹാചിത്രങ്ങളുടെ ശക്തമായ സ്വാധീനം കാണാം. ഇന്ത്യയിലെ പുരാണ-ഐതിഹ്യ കഥാപാത്രങ്ങളും, ഗ്രാമീണജീവിതവും അവിടത്തെ സ്ത്രീകളും അദ്ദേഹത്തിന്റെ ചിത്രങ്ങളിൽ നിറഞ്ഞു നിൽക്കുന്നു.അദ്ദേഹത്തിന്റെ കൃതികൾ പുരാവസ്തുക്കളല്ലാതിരുന്നിട്ടുകൂടി, 1976-ൽ ആർക്കിയോളജിക്കൽ സർവ്വേ ഓഫ് ഇന്ത്യ, മറ്റ് ഒമ്പതു കലാകാരന്മാരുടെ കൃതികൾക്കൊപ്പം, ഇന്ത്യൻകലയിലെ "അമൂല്യനിധികൾ" ആയി പ്രഖ്യാപിക്കുകയുണ്ടായി.
ആദ്യകാലജീവിതം
ബീഹാറിൽ മോൺഖേർ ജില്ലയിലെ പട്ടണമായ ഖരഗ്പൂരിൽ, ഒരു സാധാരണ ബംഗാളി കുടുബത്തിലാണ് നന്ദലാൽ ബോസ് ജനിച്ച്ത്. കുട്ടിക്കാലം മുതലേ പ്രതിമാ നിർമ്മാണത്തിലും പൂജാപ്പന്തലിന്റെ അലങ്കാരപ്പണികളിലുമെല്ലാം അദ്ദേഹം തല്പരനായിരുന്നു. കൽക്കത്തയിൽ ഹൈസ്കൂൾ വിദ്യാഭ്യാസത്തിനെത്തിയ ശേഷം സെൻട്രൽ കോളേജിയറ്റ് സ്കൂളിൽത്തന്നെ ബിരുദപഠനത്തിനും ചേർന്നു. പിന്നീട് പല കോളേജുകളിൽ ചേർന്നെങ്കിലും ബിരുദപഠനം പൂർത്തിയാക്കാനാകാതെ വന്നപ്പോൾ മാതാപിതാക്കളോട് പറഞ്ഞ് അദ്ദേഹം കൽക്കത്ത സ്കൂൾ ഒഫ് ആർട്സിൽ ചിത്രകല പഠിക്കാൻ ചേർന്നു.
കലാജീവിതം
അജന്തഗുഹകളിലെ ചുമർച്ചിത്രങ്ങൾ നന്ദലാൽബോസിനെ ചെറുപ്പം മുതലേ സ്വാധീനിച്ചിരുന്നു. പിൽക്കാലത്ത് ധാരാളം ചിത്രങ്ങൾ വരച്ച് തന്റെ കഴിവുകൾ തെളിയിച്ചതോടെ ഗഗനേന്ദ്രനാഥ് ടഗോർ, ആനന്ദ കുമാരസ്വാമി, ഒ.സി.ഗാംഗുലി തുടങ്ങിയ ചിത്രകാരന്മാരുടേയും ചിത്രകലാവിമർശകരുടേയും ശ്രദ്ധയിൽപ്പെടാൻ അദ്ദേഹത്തിനു കഴിഞ്ഞു. അവരൊക്കെ നന്ദലാൽബോസിന്റെ പ്രതിഭയേയും ശൈലിയിലെ മൗലികതയേയും ശരിക്കും കണ്ടെത്തിയിരുന്നു. തുടർന്ന് അദ്ദേഹത്തിന്റെ സുഹൃദ് വലയം വിപുലമാകുകയും വിദേശങ്ങളിലും അദ്ദേഹത്തിന്റെ ഖ്യാതി എത്തുകയും ചെയ്തു. ഉപ്പുസത്യാഗ്രഹകാലത്ത് ഗാന്ധിജി ഒരു വലിയ വടിയും പിടിച്ച് നടക്കുന്ന ഒരു ലിനോകട് ചിത്രം അദ്ദേഹം തയ്യാറാരാക്കിയത്‌ പില്ക്കാലത്ത്‌ സത്യാഗ്രഹപ്രസ്ഥാനത്തിന്റെ അടയാളചിത്രമായി മാറി. 1922-ൽ അദ്ദേഹം ശാന്തിനികേതനിലെ കലാവിഭാഗത്തിൽ ( സ്കൂൾ ഓഫ് ആർട്സ്‌) പ്രിൻസി‍പ്പലായി. ഭാരതരത്നം, പദ്മശ്രീ തുടങ്ങിയ ഭാരതസർക്കാർ അവാർഡുകളിൽ ചേർക്കാൻ അനുയോജ്യമായ ചിത്രങ്ങൾ തയ്യാറാക്കാൻ ജവഹർലാൽ നെഹ്‌റു നന്ദലാൽ ബോസിനേയാണ് കണ്ടെത്തിയത്. ദൽഹിയിലെ നാഷനൽ ഗാലറി ഓഫ് മോഡേൺ‍ ആർട്സിൽ നന്ദലാൽ ബോസിന്റെ‍ ഏഴായിരത്തിലധികം കൃതികൾ പ്രദർശിപ്പിച്ചിട്ടുണ്ട്. കൂട്ടത്തിൽ പ്രസിദ്ധമായ ഗാന്ധിജിയുടെ ദണ്ഡിയാത്രയുടെ ചിത്രവുമുണ്ട്‌.
തിരുവനന്തപുരത്തെ ശ്രീ ചിത്ര ആർട് ഗാലറിയിലും അദ്ദേഹത്തിന്റെ ചിത്രങ്ങളുണ്ട്.
അന്ത്യം
1966 ഏപ്രിൽ 16-നു കൽക്കത്തയിൽ വച്ച് അദ്ദേഹം അന്തരിച്ചു.
അവലംബം
വർഗ്ഗം:ബംഗാളി ചിത്രകാരന്മാർ വർഗ്ഗം:ബംഗാളി കലാകാരന്മാർ വർഗ്ഗം:1882-ൽ ജനിച്ചവർ വർഗ്ഗം:1966-ൽ മരിച്ചവർ
നാഷണൽ മ്യൂസിയം ഓഫ് കൊറിയ
ദക്ഷിണ കൊറിയയിലെ കൊറിയൻ ചരിത്രത്തിന്റെയും കലയുടെയും പ്രധാന മ്യൂസിയവും കൊറിയയെ പ്രതിനിധീകരിക്കുന്ന സാംസ്കാരിക സംഘടനയുമാണ് നാഷണൽ മ്യൂസിയം ഓഫ് കൊറിയ. 1945-ൽ സ്ഥാപിതമായതുമുതൽ, പുരാവസ്തു, ചരിത്രം, കല എന്നീ മേഖലകളിലെ വിവിധ പഠനങ്ങൾക്കും ഗവേഷണ പ്രവർത്തനങ്ങൾക്കും മ്യൂസിയം പ്രതിജ്ഞാബദ്ധമാണ്. തുടർച്ചയായി വൈവിധ്യമാർന്ന പ്രദർശനങ്ങളും വിദ്യാഭ്യാസ പരിപാടികളും പോഷിപ്പിക്കുന്നു.
ഇത് 2005-ൽ സിയോളിലെ യോങ്‌സാൻ ജില്ലയിലേക്ക് മാറ്റി. 2021 ജൂൺ 24-ന് കൊറിയൻ നാഷണൽ മ്യൂസിയം ഇഞ്ചിയോൺ അന്താരാഷ്ട്ര വിമാനത്താവളത്തിനുള്ളിൽ ഒരു പുതിയ ശാഖ തുറന്നു. വിമാനത്താവളത്തിന്റെ ബോർഡിംഗ് ഏരിയയിൽ ഗേറ്റ് നമ്പർ 22 ന് മുന്നിൽ സ്ഥിതി ചെയ്യുന്ന ശാഖ മ്യൂസിയത്തിന്റെ 20-ാം വാർഷികത്തോടനുബന്ധിച്ചാണ് തുറന്നത്.
ചരിത്രം
1909-ൽ സൺജോങ് ചക്രവർത്തി കൊറിയയിലെ ആദ്യത്തെ മ്യൂസിയമായ ഇംപീരിയൽ ഹൗസ്‌ഹോൾഡ് മ്യൂസിയം സ്ഥാപിച്ചു. കൊറിയയിലെ ജാപ്പനീസ് ഭരണകാലത്ത് ഭരിച്ചിരുന്ന ചാങ്‌ഗിയോങ്‌ഗുങ്ങിലെ ഇംപീരിയൽ ഹൗസ്‌ഹോൾഡ് മ്യൂസിയത്തിന്റെയും ജാപ്പനീസ് ഗവൺമെന്റ് ജനറൽ മ്യൂസിയത്തിന്റെയും ശേഖരങ്ങൾ നാഷണൽ മ്യൂസിയത്തിന്റെ ശേഖരത്തിന്റെ കേന്ദ്രമായി മാറി. 1945-ൽ കൊറിയ സ്വാതന്ത്ര്യം വീണ്ടെടുത്തു.
കൊറിയൻ യുദ്ധസമയത്ത്, നാശം ഒഴിവാക്കാൻ മ്യൂസിയത്തിലെ 20,000 രചനകൾ സുരക്ഷിതമായി ബുസാനിലേക്ക് മാറ്റി. യുദ്ധാനന്തരം മ്യൂസിയം സിയോളിലേക്ക് മാറ്റി. ഗ്യോങ്‌ബോക്‌ഗുങ്ങിലും ഡിയോക്‌സുഗുങ് കൊട്ടാരത്തിലുമാണ് രചനകൾ സൂക്ഷിച്ചിരുന്നത്. 1972-ൽ, മ്യൂസിയം വീണ്ടും ഗ്യോൻബോക്ഗംഗ് കൊട്ടാരത്തിന്റെ മൈതാനത്തുള്ള ഒരു പുതിയ കെട്ടിടത്തിലേക്ക് മാറ്റി. മ്യൂസിയം 1986-ൽ വീണ്ടും പഴയ ജാപ്പനീസ് ജനറൽ ഗവൺമെന്റ് ബിൽഡിംഗായ ജുൻഗാങ്‌ചിയോങ്ങിലേക്ക് മാറ്റി. 1995-ൽ കെട്ടിടം പൊളിക്കുന്നത് വരെ (ചില വിവാദങ്ങളോടും വിമർശനങ്ങളോടും കൂടി) അത് സൂക്ഷിച്ചിരുന്നു. 1996 ഡിസംബറിൽ, താൽക്കാലിക താമസസൗകര്യങ്ങളിൽ മ്യൂസിയം പൊതുജനങ്ങൾക്കായി തുറന്നുകൊടുത്തു. നവീകരിച്ച സോഷ്യൽ എഡ്യൂക്കേഷൻ ഹാളിൽ, 2005 ഒക്ടോബർ 28-ന് യോങ്‌സാൻ ഫാമിലി പാർക്കിലെ പുതിയ കെട്ടിടത്തിൽ ഔദ്യോഗികമായി വീണ്ടും തുറന്നു.
2005 ഒക്ടോബറിൽ, ദക്ഷിണ കൊറിയയിലെ സിയോളിലെ യോങ്‌സാൻ ഫാമിലി പാർക്കിലെ ഒരു പുതിയ കെട്ടിടത്തിൽ മ്യൂസിയം തുറന്നു. കൊറിയയിൽ നിലയുറപ്പിച്ചിരിക്കുന്ന യുണൈറ്റഡ് സ്റ്റേറ്റ്സ് ഫോഴ്‌സിന്റെ സെൻട്രൽ കമാൻഡായ യോങ്‌സാൻ ഗാരിസണിന്റെ ഭാഗമായിരുന്ന ഒരു ഗോൾഫ് കോഴ്‌സിലാണ് മ്യൂസിയം സ്ഥിതി ചെയ്യുന്നത്. അമേരിക്കൻ സൈന്യം 1992-ൽ കൊറിയൻ സർക്കാരിന് ഭൂമിയുടെ ഒരു ഭാഗം തിരികെ നൽകി. അത് യോങ്‌സാൻ ഫാമിലി പാർക്കായി മാറി. 1993-ൽ പാർക്കിനുള്ളിലെ മ്യൂസിയത്തിനായുള്ള പദ്ധതികൾ ആരംഭിച്ചപ്പോൾ, ഒരു ഹെലിപാഡ് അതിന്റെ ഉദ്ഘാടനം ആവർത്തിച്ച് വൈകിപ്പിച്ചു. ഒടുവിൽ 2005-ൽ കരാർ പ്രകാരം അത് മാറ്റിസ്ഥാപിച്ചു. മ്യൂസിയത്തിൽ 310,000 രചനകൾ അടങ്ങിയിരിക്കുന്നു, ഒരേ സമയം ഏകദേശം 15,000 രചനകൾ പ്രദർശിപ്പിച്ചിരിക്കുന്നു. ചരിത്രാതീത, പുരാതന ചരിത്ര ഗാലറി, മധ്യകാല, ആദ്യകാല ആധുനിക ചരിത്ര ഗാലറി, സംഭാവന ഗാലറി, കാലിഗ്രാഫി ആൻഡ് പെയിന്റിംഗ് ഗാലറി, ഏഷ്യൻ ആർട്ട് ഗാലറി, ശിൽപ-കരകൗശല ഗാലറി എന്നിങ്ങനെ ആറ് സ്ഥിരം പ്രദർശന ഗാലറികളിലുടനീളം ഇത് അവശിഷ്ടങ്ങളും പുരാവസ്തുക്കളും പ്രദർശിപ്പിക്കുന്നു. ഫ്ലോർ സ്പേസിന്റെ കാര്യത്തിൽ ലോകത്തിലെ ആറാമത്തെ വലിയ മ്യൂസിയമാണിത്. ഇപ്പോൾ മൊത്തം 295,551 m2 (3,180,000 ചതുരശ്ര അടി) വിസ്തൃതിയുണ്ട്. മ്യൂസിയത്തിനുള്ളിലെ പുരാവസ്തുക്കൾ സംരക്ഷിക്കുന്നതിനായി, റിക്ടർ സ്കെയിലിൽ 6.0 തീവ്രത രേഖപ്പെടുത്തിയ ഭൂകമ്പത്തെ നേരിടാൻ പ്രധാന കെട്ടിടം നിർമ്മിച്ചു. ഡിസ്പ്ലേ കേസുകൾ ഷോക്ക്-അബ്സോർബന്റ് പ്ലാറ്റ്ഫോമുകൾ കൊണ്ട് സജ്ജീകരിച്ചിരിക്കുന്നു. കൃത്രിമ വിളക്കുകൾക്ക് പകരം സൂര്യപ്രകാശം ഉപയോഗിക്കുന്ന ഇറക്കുമതി ചെയ്ത പ്രകൃതിദത്ത ലൈറ്റിംഗ് സംവിധാനവും പ്രത്യേകം രൂപകൽപ്പന ചെയ്ത എയർ കണ്ടീഷനിംഗ് സംവിധാനവുമുണ്ട്. തീ പ്രതിരോധശേഷിയുള്ള വസ്തുക്കളിൽ നിന്നാണ് മ്യൂസിയം നിർമ്മിച്ചിരിക്കുന്നത്. പ്രത്യേക എക്സിബിഷൻ ഹാളുകൾ, വിദ്യാഭ്യാസ സൗകര്യങ്ങൾ, കുട്ടികളുടെ മ്യൂസിയം, വലിയ ഔട്ട്ഡോർ എക്സിബിഷൻ ഏരിയകൾ, റെസ്റ്റോറന്റുകൾ, കഫേകൾ, കടകൾ എന്നിവയുണ്ട്.
പുറംകണ്ണികൾ
വർഗ്ഗം:മ്യൂസിയങ്ങൾ
സിക്സ് സിഗ്മ സർട്ടിഫിക്കേഷൻ
99.99966% വിജയകരമായി പ്രവർത്തിക്കുന്ന പ്രക്രിയക്ക്, അഥവാ നടപടിക്രമത്തിന് നല്കുന്ന പ്രമാണപത്രമാണ് സിക്സ് സിഗ്മ സർട്ടിഫിക്കേഷൻ. ലക്ഷക്കണക്കിന് ഒരേ തരത്തിലുളള ഉരുപ്പടികൾ ഉണ്ടാക്കുന്ന ഉത്പാദനമേഖലയിൽ (Manufacturing ) ആണ് സിക്സ് സിഗ്മ സമീപനം തുടക്കം കുറിച്ചത്. വിജയശതമാനം 99.99966% എന്നു വെച്ചാൽ, പത്തു ലക്ഷം (ഒരു മില്യൺ )   ഉരുപ്പടികൾ  ഉണ്ടാക്കിയെടുക്കുമ്പോൾ  കേടുളളവ നാലിൽ കുറവായിരിക്കും. തുടർച്ചയായി ആവർത്തിക്കപ്പെടുന്ന ഒരു പ്രക്രിയയുടെ കാര്യക്ഷമതയെ(Process Capability)  സൂചിപ്പിക്കുന്ന അളവുകോലായ  Z മൂല്യം (Z value),  സിഗ്മ നിലവാരത്തിൽ അധിഷ്ടിതമാണ്. ശാസ്ത്രസാങ്കേതികവ്യാവസായിക രംഗങ്ങളിൽ നടപടിക്രമങ്ങളുടെ പ്രവർത്തനക്ഷമത വർദ്ധിപ്പിക്കാനായുളള ഉദ്യമമാണ്,     DFSS എന്ന ചുരുക്കപ്പേരിൽ   പരക്കെ അറിയപ്പെടുന്ന  Design For Six Sigma എന്ന  പദ്ധതി. നീണ്ടകാല ഉപയോഗം മൂലം അപചയം വന്ന  പഴയൊരു നടപടിക്രമത്തിന്റെ കാര്യക്ഷമത വീണ്ടെടുക്കാനോ (DMAIC) അതോ, പിഴവുകളില്ലാത്ത ഒരു പുതിയ നടപടിക്രമം നടപ്പിലാക്കുന്നതിനോ (DMADOV), ഇത് ഉപയോഗിക്കാം. സാങ്കേതികം, രാസായനികം, ഭൌതികം,യാന്ത്രികം, വിതരണരീതികൾ, വിപണി വികസനം, സോഫ്റ്റ് വെയർ വികസനം, എന്നു വേണ്ട  എല്ലാ മേഖലകളിലുളള പ്രക്രിയകളും  സിക്സ് സിഗ്മ സമീപനത്തിലൂടെ മെച്ചപ്പെടുത്താം. ജനറൽ ഇലക്ട്രിക് കമ്പനിയും മോട്ടോറോളയും സികിസ് സിഗ്മയിലൂടെ പ്രവർത്തനനിലവാരം അനേകമടങ്ങ്  മെച്ചപ്പെടുത്തിയതായി രേഖപ്പെടുത്തിയിട്ടുണ്ട്.
പ്രായോഗികബുദ്ധിയോടെ ഒരു നടപടിക്രമത്തെ സമഗ്രമായി പഠിച്ചും അപഗ്രഥിച്ചും, പിഴവുകളിണ്ടാകാനിടയുളള കാര്യകാരണങ്ങൾ മുൻകൂട്ടി കണ്ടറിഞ്ഞ് വേണ്ട കരുതൽ നടപടികളെടുത്തും സിക്സ് സിഗ്മ നിലവാരമുളള നടപടിക്രമം നടപ്പിലാക്കാമെന്നതിന് ഉത്തമോദാഹരണമാണ് മുംബായ് നഗരത്തിലെ പലയിടങ്ങളിലും മുറതെറ്റാതെ ഉച്ചഭക്ഷണമെത്തിക്കുന്ന ഡബ്ബാവാലകളുടെ  കാര്യക്ഷമത.
സിഗ്മ അളവുകോൽ പിഴവുകളുടെ കണക്കെടുപ്പ്
വളരെ ലളിതമായി പറയുകയാണെങ്കിൽ സിഗ്മ അളവുകോൽ   പിഴവുകളുടെ കണക്കെടുപ്പാണ്. ഒരു പ്രത്യേക നടപടിക്രമത്തിലൂടെ ഒരു മില്യൺ (പത്തു ലക്ഷം)  ഉരുപ്പടികൾ ഉത്പാദിപ്പിക്കുകയാണെന്നു വെക്കുക. ഇവ മുഴുവനായും കുറ്റമറ്റതാകാനിടയില്ല. അതിൽ എത്രയെണ്ണം ന്യുനതകളുളളവയായിരിക്കും  എന്നതിന്റെ സൂചികയാണ്  Z മൂല്യം അഥവാ  സിഗ്മ നിലവാരം. ഒരു മില്യൺ ഉരുപ്പടികളിൽ കേടുളളവാ അഥവാ    DPMO, ( Defects Per Million Opportunities ) എത്രയെന്ന്  ഇതിൽ  നിന്നു മനസ്സിലാക്കാം. സിഗ്മ മൂല്യം ഒന്നിൽ താഴേയുമാവാം, ആറിനു മുകളിലുമാവാം. പി-മൂല്യവുമായി DPMO  ബന്ധപ്പെട്ടു കിടക്കുന്നു.
ഉദ്ദിഷ്ടമൂല്യം (Target Value)
ഉത്പന്നത്തിന്റെ, കൃത്യമായി അളന്നു തിട്ടപ്പെടുത്താവുന്ന സവിശേഷതകളിലൊന്നായിരിക്കും ഉദ്ദിഷ്ടമൂല്യം. ഇത്, നീളമോ,തൂക്കമോ, സമയമോ, എണ്ണമോ എന്തുമാകാം. പൊതുവായി ഗ്രീക്ക് അക്ഷരമായ μ (മ്യൂ) ആണ് ഉദ്ദിഷ്ടമൂല്യം സൂചിപ്പിക്കാനായി ഉപയോഗിക്കാറ്.
സഹിഷ്ണുതാ നിലവാരം, (Tolerance level)
നിർണ്ണായകമായ സാഹചര്യങ്ങളിൽ ഉദ്ദിഷ്ടമൂല്യത്തിൽ ഒരു തരത്തിലുളള നീക്കുപോക്കും അനുവദനീയമായിരിക്കില്ല. ഉദാഹരണത്തിന് പരീക്ഷ 10 മണിക്ക് ആരംഭിക്കുമെന്നു പറഞ്ഞാൽ അത് അങ്ങനെ തന്നെ ആയിരിക്കണം. ഇത് സഹിഷ്ണുത തീരെയില്ലാത്ത (zero tolerance)  പ്രക്രിയയാണ്. എന്നാൽ, പ്രഭാതപത്രം വീട്ടിലെത്തുന്ന സമയത്തിന് അത്ര കൃത്യത ഉണ്ടായെന്നു വരില്ല. ഇത് വളരെയധികം സഹനശേഷിയുളള പ്രക്രിയയാണ്. ഉദ്ദിഷ്ടമൂല്യത്തിൽ നിന്ന് എത്ര കണ്ട് ഇളവ്  സഹിക്കാനാവും എന്നതിനെയാണ്  സഹിഷ്ണത നിലവാരം  ( tolerance level) എന്ന പദം കൊണ്ട് അർത്ഥമാക്കുന്നത്. ഇത് കൃത്യമായി സൂചിപ്പിക്കുന്നവയാണ് നിർദ്ധാരിത പരിധികൾ അഥവാ specification limits.
നിർദ്ധാരിത പരിധികൾ ( Specification Limits, SL)
ഒരു ഉരുപ്പടിക്ക് സഹിക്കാവുന്ന ഏറ്റക്കുറച്ചിലുകളുടെ പരിധിയാണ് നിർദ്ധാരിത പരിധികൾ. ഏറ്റവും കൂടിയ ഉദ്ദിഷ്ടമൂല്യമാണ് അധികനിർദ്ധാരിത പരിധി (Upper Specification Limit, USL), ഏറ്റവും കുറഞ്ഞത്  ന്യുനനിർദ്ധാരിത പരിധിയും  (Lower specification Limit, LSL). μ±SL എന്നാണ് ഇത് കുറിക്കപ്പെടുന്നത്. ഇവ എത്ര കണിശമായിരിക്കണമെന്നത് പ്രത്യേക സാഹചര്യങ്ങളനുസരിച്ചിരിക്കും.
ഹ്രസ്വ കാല, ദീർഘകാല സിഗ്മ മൂല്യങ്ങൾ ( Short term and Long term Sigma )
ഒരു പ്രക്രിയയുടെ ഹ്രസ്വകാല സിഗ്മക്കും  ദീർഘകാല സിഗ്മക്കും അതിന്റേതായ പ്രസക്തിയുണ്ട്.ഇവ കണക്കാക്കുന്നതിന് ഉപയോഗപ്പെടുത്തുന്ന സമവാക്യങ്ങൾ തന്നെ ഇവയുടെ പ്രാധാന്യത്തേയും ഏറെക്കുറെ വെളിപ്പെടുത്തുന്നു. ഹ്രസ്വകാല സിഗ്മ കണക്കാക്കാ ഒരു ചെറിയ സാംപിളിൻറെ സ്റ്റാൻഡേഡ് ഡീവിയേഷ കണക്കിലെടുത്താൽ മതി. നേരെ മറിച്ച് ദീർ ഘകാല സിഗ്മക്ക് മുഴുവൻ പോപുലേഷൻറേയും സ്റ്റാൻഡേഡ് ഡീവിയേഷൻ കണക്കിലെടുക്കണം.
Z (ഹ്രസ്വകാലം) = (SL-Target)/S (std. deviation of sample)
Z (ദീർഘകാലം) = (SL - Mean)/σ(std deviation of population)
പേരിൻറെ പ്രസക്തി
മുകളിലത്തെ പട്ടികയും ക്രമാനുസരണരേഖാചിത്രവും ഒരു കാര്യം വ്യക്തമാക്കുന്നു. വ്യതിയാനം (variation)കഴിയുന്നത്ര കുറക്കുകയാണെങ്കിൽ,ക്രമാനുസരണരേഖാചിത്രത്തിന്റെ പരപ്പ് ( distribution) കുറയുകയും  കൂടുതൽ ഉരുപ്പടികൾ   നിർദ്ധാരിത പരിധികൾക്കിടയിലായി   ഒതുങ്ങുകയും ചെയ്യുന്നു. അങ്ങനെ 99.99966% സാഫല്യം,അതായത് 6 സിഗ്മ കാര്യക്ഷമത സുനിശ്ചിതമാക്കാം.
ഡിമയ്ക് (DMAIC) പദ്ധതി
വളരെ നന്നായി രൂപകല്പന ചെയ്ത പ്രക്രിയയും കാലക്രമേണ, മുറപ്രകാരമുളള വേണ്ട കരുത നടപടികൾ എടുത്തില്ലെങ്കിൽ അധഃപതിക്കാറുണ്ട്. ഡിമയ്ക് ഇത്തരം പ്രക്രിയകളുടെ കാര്യക്ഷമത വീണ്ടെടുക്കാനുളള പദ്ധതിയാണ്. DMAIC എന്നത് Define, Measure, Analyze, Improve Control എന്നീ അഞ്ചു പദങ്ങളുടെ ആദ്യാക്ഷരങ്ങൾ ചേർന്നുണ്ടായതാണ്. നിർവചിക്കുക (Define), അളക്കുക (Measure), അപഗ്രഥിക്കുക (Analyze), മെച്ചപ്പെടുത്തുക  (Improve) ,നിയന്ത്രിക്കുക (Control) എന്നിങ്ങനെ അഞ്ചു ഘട്ടങ്ങളിലൂടെയാണ് ഈ പദ്ധതി  കടന്നു പോകുന്നത്.
അളവെടുപ്പ് ( Measure)
ഗുണമേന്മക്ക് അനിവാര്യമായ സവിശേഷതകളിലെ പിഴവുകളെന്താണെന്ന് കണ്ടുപിടിക്കുക, അവ  എങ്ങനെ അളക്കാമെന്നു തീരുമാനിക്കുക,  അതിനാവശ്യമായ ഉപകരണങ്ങളുടെ കൃത്യതയും സൂക്ഷ്മതയും പരിശോധിക്കുക.
അപഗ്രഥിക്കുക ( Analyze)
പിഴവുകൾ (Y) എങ്ങനെ, എവിടെ,  എപ്പോഴാണ് സംഭവിക്കുന്നതെന്ന് കണ്ടെത്തുക. മൂലകാരണങ്ങൾ(Xs) കണ്ടെത്താനായി ഇതു സഹായകമാകുന്നു.
മെച്ചപ്പെടുത്തുക (Improve)
പിഴവുകളും അവക്കിടയാക്കുന്ന കാരണങ്ങളും തമ്മിലുളള ബന്ധം [Y = f(x1,(x2,(x3....)] കണ്ടത്തുക വഴി മെച്ചപ്പെടുത്താനുളള വഴികൾ പലതും തുറന്നു കിട്ടുന്നു. കാരണങ്ങളൊഴിവാക്കി പ്രക്രിയ മെച്ചപ്പെടുത്തുക. പുതിയ പ്രക്രിയയെ വിലയിരുത്തുക
നിയന്ത്രണാധീനമാക്കുക (Control)
പുതുതായി മെച്ചപ്പെടുത്തിയെടുത്ത പ്രക്രിയ നിലനിറുത്താനുളള കരുതൽ നടപടികളെടുക്കുക. ഈ ഘട്ടത്തിൽ Control Charts ഏറെ പ്രയോജനപ്പെടുന്നു. പ്രക്രിയയിൽ ഉളളതോ വരാനിരിക്കുന്നതോ ആയ വ്യതിയാനങ്ങൾ പെട്ടെന്ന് ശ്രദ്ധയിൽ കൊണ്ടുവരാനാകും.
ഡിഎംഎഡിഒവി (DMADOV) പദ്ധതി
യാതൊരു അപാകതകളുമില്ലാതെ, പുതിയതായി ഒരു ഉത്പന്നം ആവിഷ്കരിച്ചെടുക്കുന്ന പദ്ധതിയാണ് ഇത്. Define( നിർവചിക്കുക), Measure( അളക്കുക), Analyze (അപഗ്രഥിക്കുക), Design (രുപകല്പന ചെയ്യുക), Optimize (വ്യത്യസ്ത ഉപാധികളെ ഏറ്റവും അനുയോജ്യമായ രീതിയിൽ യോജിപ്പിച്ച് ക്രമീകരിക്കുക  ), Validate or Verify( സ്ഥിരീകരിക്കുക) എന്നിങ്ങനെ ഇതിന്  ആറു ഘട്ടങ്ങളുണ്ട്. ആദ്യത്തെ മൂന്നു പടവുകളും ഡിമയ്ക്കിൽ ഉളളവതന്നേയാണ്
രുപകല്പന ചെയ്യുക (Design)
ഉരുപ്പടി, ഉപഘടകങ്ങളടക്കം ഉത്പാദിപ്പിക്കാനായുളള സമ്പൂർണ്ണരൂപരേഖ  തയ്യാറാക്കുക. ആദ്യമാതൃകകൾ തയ്യാറാക്കി വേണ്ട ഭേദഗതികൾ വരുത്തുക.
അനുകൂലവുമായ വിധത്തിൽ ക്രമീകരിക്കുക (Optimize)
പലപ്പോഴും പരസ്പര വിരുദ്ധങ്ങളായ അനിവാര്യ സവിശേഷതകളെയോ നടപടിക്രമങ്ങളേയോ, ഏറ്റവും ഗുണകരമായ വിധത്തിൽ ക്രമീകരിച്ച് യോജിപ്പിക്കേണ്ടിവരും. അങ്ങനെ ഏറ്റവും അനുയോജ്യവും അനുകൂലവുമായ അവസ്ഥ കണ്ടെത്തുക.
സ്ഥിരീകരിക്കുക(Verify )
ചെറിയ തോതിലുളള ഉത്പാദനത്തിലൂടെ രൂപരേഖ ശരിയെന്ന് സ്ഥിരീകരിക്കുക.
സിക്സ് സിഗ്മ പണിപ്പെട്ടി ( Six Sigma Toolbox)
പലതലങ്ങളിലുളള,അതിസങ്കീർണ്ണമായ സാങ്കേതിക നടപടിക്രമങ്ങളിലൂടെയാണ് ഉത്പന്നങ്ങൾ ഉത്പാദിപ്പിക്കപ്പെടുന്നത്. അത്തരം നടപടിക്രമങ്ങളെ ലഘുഘടകങ്ങളായി പിരിച്ച് പ്രശ്ന പരിഹാരം എളുപ്പമാക്കാൻ  പണിയായുധങ്ങൾ ഉപകരിക്കുന്നു. സിക്സ് സിഗ്മ പിഴവുകളുടെ അളവുകോലാണെന്നിരിക്കേ, അളവെടുക്കൽ (measurment), ഈ സമീപനത്തിലെ വളരെ പ്രധാനപ്പെട്ട പണിയായുധമാണ്. G R&R എന്ന ചുരുക്കപ്പേരിൽ അറിയപ്പെടുന്ന പണിയായുധം അളവെടുപ്പിന്റെ കണിശതയും സൂക്ഷ്മതയും നിശ്ചിതമാക്കുന്നു. കൂലങ്കഷമായ കൂടിയാലോചനകൾ ( Brainstorming sessions),അത്യന്താപേക്ഷിതമായ സവിശേഷതകൾ കണ്ടെത്താനുളള  പരേറ്റോ ചാർട്ടുകൾ(Pareto Charts),ഹിസ്റ്റോഗ്രാമുകൾ  (histograms),ഫിഷ്ബോൺ അഥവാ ഇഷികാവാ ഡയഗ്രം എന്നറിയപ്പെടുന്ന കാര്യകാരണ രേഖാചിത്രം (Fishbone diagram),പ്രക്രിയയുടെ, തുടക്കം മുതൽ അവസാനം വരെയുളള   പടവുകളുടെ ക്രമാനുഗതമായ രേഖ( Process map അഥവാ Flowm charts),ഒന്നോടൊന്നു ബന്ധപ്പെട്ടു കിടക്കുന്ന രണ്ടു മൂല്യങ്ങളിലുണ്ടാവുന്ന മാറ്റങ്ങൾ എടുത്തു കാണിക്കുന്ന ചിത്രങ്ങൾ  (Scatter plots), എന്നിങ്ങനെ   പണിയായുധങ്ങൾ പലതരത്തിലും വിധത്തിലും ലഭ്യമാണെങ്കിലും എല്ലാം, എല്ലായ്പോഴും ആവശ്യമായെന്നു വരില്ല. അടിസ്ഥാനപരമായി വളരെ പ്രയോജനപ്രദമാകുന്നവയാണ്   കാര്യകാരണ രേഖാചിത്രവും പ്രോസ്സസ്സ് മാപ്പും.
അളവെടുപ്പിന്റെ കണിശതയും സൂക്ഷ്മതയും G R&R
ഉദ്ദിഷ്ഠമൂല്യവുമായി ഒത്തുനോക്കിയിട്ടാണ് പിഴവുകളുണ്ടെന്നു പറയുന്നത്. ഒത്തുനോക്കൽ വെറുതെയൊരു അവലോകനമല്ല, സൂക്ഷ്മവും കണിശവുമായ അളവെടുപ്പാണ്. അതുകൊണ്ട് ഏറ്റവും ആദ്യം അളവെടുപ്പ് പ്രക്രിയ കിറുകൃത്യമാണെന്ന് ഉറപ്പുവരുത്തണം. സിക്സ് സിഗ്മയുടെ പദാവലിയിൽ ഇത് ജി ആർ അന്ഡ് ആർ (G R&R) എന്ന ചുരുക്കപ്പേരിൽ അറിയപ്പെടുന്ന Gage Repetition and Reproducibility  ആണ്. അളവെടുപ്പു പ്രക്രിയയിൽ മുഖ്യമായും രണ്ടു ഘടകങ്ങളുണ്ട്. ഒന്ന് അളവെടുക്കാനുപയോഗിക്കുന്ന ഉപകരണം, രണ്ടാമത് അളവെടുക്കുന്നയാൾ. ഉദാഹരണത്തിന് കിലോഗ്രാം ഭാരക്കട്ടിക്ക്  തേയ്മാനം സംഭവിച്ചെന്നിരിക്കാം, ത്രാസ് ശരിയല്ലെന്നും വരാം,  ഇനി  ത്രാസും, ഭാരങ്ങളും  കണിശമായിരുന്നാലും, ത്രാസു പിടിക്കുന്ന തീതിയനുസരിച്ച് തൂക്കത്തിന് വളരെയേറെ  ഏറ്റക്കുറച്ചിലുകളുണ്ടാകുയുമാകാം. ഇത്തരം പിഴവുകളെല്ലാം ഒഴിവാക്കിയാലേ അളവെടുപ്പ് കിറുകൃത്യമാണെന്ന് ഉറപ്പു വരുത്താനാകൂ. ഇതിന്റെ അനിവാര്യമായ   ഭാഗമാണ്  G R&R. ഒരേ ഉപകരണമുപയോഗിച്ച് ഒരാൾ തന്നെ ഒരേ ഉരുപ്പടിയെ പല തവണ അളക്കുന്നതിലൂടെ ആവർത്തനക്ഷമതയിലെ (Repeatability) ന്യുനതകളും, അതേ ഉപകരണമുപയോഗിച്ച്  പലപേർ  അതേ ഉരുപ്പടിയെ അളക്കുന്നതിലൂടെ  പുനരുത്പാദനക്ഷമതയിലെ(Reproducibility)കോട്ടങ്ങളും കണ്ടെത്തി നിവാരണം ചെയ്യുകയാണ് ഇതിന്റെ ഉദ്ദേശ്യം.
ശ്രദ്ധിക്കേണ്ട മറ്റൊരു സംഗതി അളവുകോൽ എത്ര സൂക്ഷ്മമായിരിക്കണം എന്നതാണ്. അതായത് വ്യവഛേദം ( Resolution) എന്തായിരിക്കണം. ഒരു നടപടിക്രമത്തിലെ 0.001 വ്യതിയാനം കൃത്യമായി അളന്നു തിട്ടപ്പെടുത്തണമെങ്കിൽ അളവുകോലിന് 0.0001 വ്യതിയാനം അളക്കാനാകണം.
ഇഷികാവാ രേഖാചിത്രം
.സങ്കീർണ്ണമായ സാങ്കേതിക പ്രക്രിയകളിൽ പിഴവു പറ്റുന്നതിനുളള കാരണം  സൂക്ഷ്മമായി കണ്ടെത്താനുളള  എളുപ്പ വഴിയാണ്  ഇഷികാവാ രേഖാചിത്രം. ഇത് ശരിക്കും ഒരു കാര്യകാരണ രേഖാചിത്രമാണ്.പൊതുവേ ആറിനങ്ങളിലാണ് ശ്രദ്ധ കേന്ദ്രീകരിക്കാറ്, ഇവക്ക്   തനതായ ഉൾപ്പിരിവുകൾ ഉണ്ടായിരിക്കാനുളള സാധ്യതയുണ്ട്. ഓരോ നടപടിക്രമത്തിനും അതിൻറേതായ പ്രത്യേകതകൾ ഉണ്ടാവുമെന്നിരിക്കേ, ഇനങ്ങളിലും മാറ്റങ്ങൾ വരും. ഇവിടെ കാണിച്ചിട്ടുളളത് ഒരു സഹായചിത്രം മാത്രമാണ്. ‎
പ്രോസസ്സ് മാപ്
ഒരു പ്രക്രിയയുടെ തുടക്കം മുതൽ അവസാനം വരെയുളള സകല പടവുകളം ഉൾക്കൊളളുന്ന സമഗ്ര രൂപരേഖയാണ്. തെറ്റിദ്ധാരണകൾ ഒഴിവാക്കാനായി ആഗോള അംഗീകാരമുളള ചിഹ്നങ്ങളുപയോഗിച്ചാണ് പ്രോസസ്സ് മാപ്പ് തയ്യാറാക്കുന്നത്. ഏതു പടവിലാണ് പിഴവുകളുണ്ടാകുന്നതെന്ന് കൃത്യമായി കണ്ടുപിടിക്കാനും അനാവശ്യമായ പടവുകൾ ഒഴിവാക്കാനും സഹായകമാകുന്നു.
പരാജയസാധ്യതകളും കരുതൽ നടപടികളും (FMEA)
ഒരു നടപടിക്രമം ഏതെല്ലാം തരത്തിൽ പരാജയപ്പെടാം,  അതുമൂലമുണ്ടാവുന്ന ഭവിഷ്യത്തുക്കളെന്തൊക്കേയാവാം ഇവയൊക്കെ  മുൻകൂട്ടി വിഭാവനം ചെയ്ത് തക്കതായ കരുതൽ നടപടികളെടുക്കേണ്ടത് സിക്സ് സിഗ്മ സമീപനത്തിലെ ഒഴിച്ചുകൂടാനാവാത്ത പടവാണ്. FMEA ( Failure Mode and Effect Analysis) എന്നാണ് ഇത് അറിയപ്പെടുന്നത്. ഇവിടെ പരാജയസാധ്യതകളും, അവയുടെ രൂക്ഷതയും, സംഭാവ്യതയും ഭവിഷ്യത്തുക്കളും കണക്കാക്കപ്പെടുന്നു.
മിനിടാബ്
സിക്സ്സിഗ്മ സമീപനത്തിനാവശ്യമായ എല്ലാ പണിയായുധങ്ങളും ഭംഗിയായി ഒരുക്കിവെച്ചിരിക്കുന്ന സോഫ്റ്റ് വെയർ പാക്കേജാണ് മിനിടാബ്. ഉപയോക്താവിന് വളരെ പെട്ടെന്ന് പഠിച്ചെടുക്കാവുന്ന സൌകര്യപ്രദമായ സോഫ്റ്റ് വെയറാണ് മിനിടാബ്.
ലീൻ സിക്സ് സിഗ്മ(Lean Six Sigma)
പാഴ്ച്ചെലവു കുറച്ച് ഒരു പ്രക്രിയയെ കൂടുതൽ ലാഭകരമാക്കുന്ന ചിന്താധാരയാണ് ലീൻ സിക്സ് സിഗ്മ.
ഗ്രീൻ ബെൽട്ട്, ബ്ളാക്ക് ബെൽട്ട്, മാസ്റ്റർ ബ്ളാക്ക് ബെൽട്ട്
സിക്സ് സിഗ്മ പദ്ധതിയിൽ പ്രാഥമിക പരിശീലനം നേടിയവരാണ് ഗ്രീൻ ബെൽട്ടുകാർ, കൂടുതൽ അവഗാഹമായ പഠനം നടത്തി, അതിന്റെ യോഗ്യതാ പരീക്ഷകൾ ജയിച്ചവർ ബ്ളാക്ക് ബെൽട്ട് എന്നറിയപ്പെടുന്നു. ഇവരേക്കാളും പ്രാവീണ്യം നേടിയവരാണ് മാസ്റ്റർ ബ്ളാക്ക് ബെൽട്ടുകാർ
അവലംബം
വർഗ്ഗം: സ്ഥിതിഗണിതം
ഹർഷിണി മുകുന്ദൻ
ഹർഷിണി മുകുന്ദൻ ഒരു ഇന്ത്യൻ-അമേരിക്കൻ മൈക്രോബയോളജിസ്റ്റാണ്. അമേരിക്കൻ അസോസിയേഷൻ ഫോർ ദി അഡ്വാൻസ്‌മെന്റ് ഓഫ് സയൻസിന്റെ ഫെല്ലോ ആണ് അവർ.
ജീവിതം
അവൾ ഇന്ത്യയിലാണ് വളർന്നത്. മുകുന്ദൻ 1995 ൽ ഡൽഹി സർവകലാശാലയിൽ നിന്ന് മൈക്രോബയോളജിയിൽ സയൻസ് ബിരുദം നേടി. 1997-ൽ ബർകത്തുള്ള യൂണിവേഴ്‌സിറ്റിയിൽ നിന്ന് മൈക്രോബയോളജിയിൽ ബിരുദാനന്തര ബിരുദം നേടിയ ശേഷം യൂണിവേഴ്സിറ്റി ഓഫ് ന്യൂ മെക്സിക്കോ സ്കൂൾ ഓഫ് മെഡിസിനിൽ നിന്ന് ബയോമെഡിക്കൽ സയൻസസിൽ പി.എച്ച്.ഡി പൂർത്തിയാക്കി.
2006 മുതൽ അവർ ലോസ് അലാമോസ് നാഷണൽ ലബോറട്ടറിയിൽ ജോലി ചെയ്തു. അവരുടെ ജോലി സാംക്രമിക രോഗങ്ങൾ കണ്ടുപിടിക്കുന്നതിനുള്ള ഉപകരണങ്ങൾ വികസിപ്പിക്കുന്നതിൽ ശ്രദ്ധ കേന്ദ്രീകരിക്കുന്നു.
"മിഷൻ അൺസ്റ്റോപ്പബിൾ" എന്ന ചിത്രത്തിൽ അവൾ പ്രത്യക്ഷപ്പെട്ടു.
അവാർഡുകളും ബഹുമതികളും
1995: 1992 - 1995 വർഷങ്ങളിലെ മികച്ച ഓൾറൗണ്ട് വിദ്യാർത്ഥിക്കുള്ള അവാർഡ്, ഗാർഗി കോളേജ്, ഡൽഹി യൂണിവേഴ്സിറ്റി, ഇന്ത്യ.
1997: മൈക്രോബയോളജി പരീക്ഷയിൽ മാസ്റ്റേഴ്സ്, ഇന്ത്യയിലെ ബർകത്തുള്ള യൂണിവേഴ്സിറ്റിയിൽ ഒന്നാം റാങ്ക്.
1999: ടീം വർക്ക് അവാർഡ്, ലോസ് അലാമോസ് നാഷണൽ ലബോറട്ടറി, ലോസ് അലാമോസ്, ന്യൂ മെക്സിക്കോ.
1998-2001: അക്കാദമിക് സ്കോളർഷിപ്പ്, ന്യൂ മെക്സിക്കോ യൂണിവേഴ്സിറ്റി.
2000: ഒരു റിസർച്ച് പോസ്റ്ററിന്റെ മികച്ച അവതരണം, ന്യൂ മെക്സിക്കോ യൂണിവേഴ്സിറ്റി, ഗ്രാജ്വേറ്റ് സ്റ്റുഡന്റ് റിസർച്ച് ഡേ.
2001: ഒരു റിസർച്ച് പോസ്റ്ററിന്റെ മികച്ച അവതരണം, യൂണിവേഴ്സിറ്റി ഓഫ് ന്യൂ മെക്സിക്കോ, ഗ്രാജ്വേറ്റ് സ്റ്റുഡന്റ് റിസർച്ച് ഡേ.
2006: NIH പോസ്റ്റ്ഡോക്ടറൽ ഫെലോഷിപ്പ് (ലോകാരോഗ്യ സംഘടന വഴി). നിലവിലുള്ളത്.
2007: "ഓൺ ദി സ്പോട്ട് അവാർഡ്", C-PCS ഗ്രൂപ്പ്, കെമിസ്ട്രി ഡിവിഷൻ, ലോസ് അലാമോസ് നാഷണൽ ലബോറട്ടറി.
2007: "ഓൺ ദി സ്പോട്ട് അവാർഡ്", C-PCS ഗ്രൂപ്പ്, കെമിസ്ട്രി ഡിവിഷൻ, ലോസ് അലാമോസ് നാഷണൽ ലബോറട്ടറി ഫോർ സ്റ്റുഡന്റ് മെന്റർഷിപ്പ്.
2008: ഒരു റിസർച്ച് പോസ്റ്ററിന്റെ മികച്ച അവതരണം, ബയോസയൻസസ്, ബയോ-സെക്യൂരിറ്റി ആൻഡ് കോഗ്നിറ്റീവ് സയൻസ് റിവ്യൂ, ലോസ് അലാമോസ് നാഷണൽ ലബോറട്ടറി, ജൂൺ 2008.
2009: ശാസ്ത്രത്തിനുള്ള ADCLES അവാർഡ് അംഗീകാരം.
2010: അസാധാരണമായ മാർഗനിർദേശത്തിനുള്ള ADCLES അവാർഡ്, LAAP.
2011: LANL ടെക്നോളജി ട്രാൻസ്ഫർ അവാർഡുകൾ: പ്രോഗ്രാമാറ്റിക് ഇംപാക്റ്റ് അവാർഡ്, രോഗവുമായി ബന്ധപ്പെട്ട ബയോ മാർക്കറുകൾ കണ്ടെത്തുന്നതിനുള്ള ബയോസെൻസറുകൾ.
2011: ലബോറട്ടറി കൺസോർഷ്യം റീജിയണൽ അവാർഡ്.
2012: ലോസ് അലാമോസ് അവാർഡ് പ്രോഗ്രാം, ബയോസർവൈലൻസ് പ്രോഗ്രാം വികസനത്തിനുള്ള LAAP അവാർഡ്, സെപ്റ്റംബർ 2012
2013: ലോസ് അലാമോസ് അവാർഡ് പ്രോഗ്രാം, ബിസിനസ് വികസനത്തിനുള്ള അവാർഡ്, സെപ്റ്റംബർ 2013
റഫറൻസുകൾ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:വനിതാ മൈക്രോബയോളജിസ്റ്റുകൾ വർഗ്ഗം:ജീവിച്ചിരിക്കുന്ന പ്രമുഖർ
ഊരാളി അപ്പൂപ്പൻകാവ്
പത്തനംതിട്ട ജില്ലയിലെ കോന്നിക്ക് സമീപം കല്ലേലിയിൽ അച്ചൻകോവിൽ നദിയുടെ തീരത്ത് സ്ഥിതി ചെയ്യുന്ന ഒരു പുരാതന ക്ഷേത്രമാണ് ഊരാളി അപ്പൂപ്പൻകാവ്. കല്ലേലി - അച്ചൻകോവിൽ വനപാതയോട് ചേർന്ന് സ്ഥിതി ചെയ്യുന്ന ക്ഷേത്രത്തിലേക്ക് ജില്ലാ ആസ്ഥാനമായ പത്തനംതിട്ടയിൽ നിന്നും 19 km ഉം അടുത്ത പട്ടണമായ കോന്നിയിൽ നിന്നും 9 km ഉം ദൂരമുണ്ട്. കോന്നി താലൂക്കിലെ അരുവാപ്പുലം ഗ്രാമപഞ്ചായത്തിലാണ് ക്ഷേത്രം സ്ഥിതി ചെയ്യുന്നത്. മലദൈവങ്ങളുടെ അധിപനായി കരുതപ്പെടുന്ന 'ഊരാളി അപ്പൂപ്പൻ' ആണ് ക്ഷേത്രത്തിലെ പ്രധാന പ്രതിഷ്ഠ.
പാരമ്പര്യം
ആദ്യകാല ദ്രാവിഡ-നാഗ ഗോത്രങ്ങളുടെ പാരമ്പര്യങ്ങളും ആചാരങ്ങളും പിന്തുടരുന്ന ഈ ക്ഷേത്രം സാധാരണ ഹൈന്ദവ ക്ഷേത്രങ്ങളിൽ പിന്തുടർന്ന് പോരുന്ന താന്ത്രിക പൂജാ രീതികളിൽ നിന്നും തികച്ചും വ്യത്യസ്തമാണ്.
ദേവതകൾ
'ഊരാളി അപ്പൂപ്പൻ' അല്ലെങ്കിൽ 'കല്ലേലി അപ്പൂപ്പൻ', 'ഊരാളി അമ്മൂമ്മ' എന്നിവരാണ് ക്ഷേത്രത്തിലെ പ്രധാന പ്രതിഷ്ഠകൾ. അപ്പൂപ്പനെ 999 മലദൈവങ്ങളുടെ അധിപനായി കണക്കാക്കപ്പെടുന്നു. അദ്ദേഹത്തിന്റെ അമ്മയായി അമ്മൂമ്മയെ ആരാധിക്കുന്നു.
വടക്കഞ്ചേരി വല്യച്ചൻ, ഗണപതി, പരാശക്തി, യക്ഷിയമ്മ, നാഗരാജാവ്, നാഗയക്ഷി, രക്തരക്ഷസ്സ്, കുട്ടിച്ചാത്തൻ, കൊച്ചുകുഞ്ഞ് അറുകല, ഭാരത പൂങ്കുറവൻ, ഭാരത പൂങ്കുറത്തി, ഹരിനാരായണ തമ്പുരാൻ തുടങ്ങിയവരാണ് ക്ഷേത്രത്തിലെ മറ്റു ഉപദേവതകൾ.
ഉത്സവങ്ങൾ
മലയാള മാസമായ മേടത്തിൽ (ഏപ്രിൽ-മെയ്) നടക്കുന്ന പത്താമുദയ മഹോത്സവമാണ് ക്ഷേത്രത്തിലെ പ്രധാന ഉത്സവം. പത്ത് ദിവസം നീളുന്ന ഉത്സവം വിഷു ദിനത്തിൽ ആരംഭിച്ച് പത്താമുദയ നാളിൽ വിവിധ പൂജകളോടും ആദിത്യ പൊങ്കാല തുടങ്ങിയ ചടങ്ങുകളോടും കൂടി സമാപിക്കും. വൃശ്ചികം മുതൽ മകരം വരെ (നവംബർ പകുതി മുതൽ ജനുവരി പകുതി വരെ) നടക്കുന്ന മണ്ഡല - മകരവിളക്ക് ഉത്സവമാണ് ക്ഷേത്രത്തിലെ മറ്റൊരു വിശേഷ അവസരം.
ആചാരങ്ങൾ
മലയാള മാസമായ കർക്കടകത്തിൽ (ജൂലൈ-ഓഗസ്റ്റ്) ക്ഷേത്രത്തിൽ നടക്കുന്ന പ്രധാന ചടങ്ങുകളിൽ ഒന്നാണ് കർക്കടക വാവ് ബലി. ആനയൂട്ട്, വാനരയൂട്ട്, മീനൂട്ട് എന്നിവയാണ് ക്ഷേത്രത്തിലെ മറ്റ് പ്രധാന ആചാരങ്ങൾ.
ദ്രാവിഡ-നാഗ ഗോത്രങ്ങളുടെ പരമ്പരാഗത കലകളായ കുംഭപ്പാട്ട്, ഭാരതക്കളി, തലയാട്ടം കളി, വെള്ളംകുടി നിവേദ്യം, ആഴിപൂജ, കല്ലേലി വിളക്ക് എന്നിവ ക്ഷേത്രത്തിന്റെ പ്രത്യേകതയാണ്. പടയണി, മുടിയാട്ടം തുടങ്ങിയ ആചാരപരമായ കലകളും വിശേഷാവസരങ്ങളിൽ അവതരിപ്പിക്കാറുണ്ട്.
അവലംബങ്ങൾ
വർഗ്ഗം:പത്തനംതിട്ട ജില്ലയിലെ ക്ഷേത്രങ്ങൾ
ആൻ ബിഷോപ്പ്
പ്ലാസ്മോഡിയം, മലേറിയ പരാന്നഭോജികൾ, രോഗത്തിനായുള്ള വിവിധ കീമോതെറാപ്പികളുടെ അന്വേഷണം എന്നിവയായിരുന്നു അവരുടെ ഏറ്റവും അറിയപ്പെടുന്ന പ്രവർത്തനങ്ങൾ. രണ്ടാം ലോകമഹായുദ്ധത്തിൽ ബ്രിട്ടീഷ് സൈന്യത്തിന് വിലപ്പെട്ടതാണെന്ന് തെളിയിച്ച ഈ പരാന്നഭോജിയുടെ മരുന്ന് പ്രതിരോധത്തെക്കുറിച്ച് പിന്നീട് അവർ പഠിച്ചു. അതേ കാലയളവിൽ ഈ പരാന്നഭോജികളിൽ ക്രോസ്-റെസിസ്റ്റൻസ് സാധ്യത അവർ കണ്ടെത്തി. പ്രോട്ടോസോവൻ സ്യൂഡോട്രികോമോനാസ് കെയ്‌ലിനിയും ബിഷപ്പ് കണ്ടെത്തുകയും ഈ രോഗത്തെക്കുറിച്ചുള്ള ഗവേഷണത്തിന്റെ ഭാഗമായി മലേറിയ വെക്റ്ററായ ഈഡിസ്‌ ഈജിപ്തിനെക്കുറിച്ച് പഠിക്കുകയും ചെയ്തു. 1959-ൽ റോയൽ സൊസൈറ്റിയിലേക്ക് തിരഞ്ഞെടുക്കപ്പെട്ട ബിഷപ്പ് ബ്രിട്ടീഷ് സൊസൈറ്റി ഫോർ പാരാസിറ്റോളജി സ്ഥാപകയായും ലോകാരോഗ്യ സംഘടനയുടെ മലേറിയ കമ്മിറ്റിയിൽ സേവനമനുഷ്ഠിക്കുകയും ചെയ്തു.
ജീവിതം
1899 ഡിസംബർ 19 ന് ഇംഗ്ലണ്ടിലെ മാഞ്ചസ്റ്ററിലാണ് ബിഷപ്പ് ജനിച്ചത്. അവരുടെ പിതാവ് ജെയിംസ് കിംബർലി ബിഷപ്പ് ഒരു ഫർണിച്ചർ നിർമ്മാതാവായിരുന്നു. പിതാവിൽ നിന്ന് പാരമ്പര്യമായി ലഭിച്ച ഒരു കോട്ടൺ ഫാക്ടറി അദ്ദേഹം സ്വന്തമാക്കിയിരുന്നു. അമ്മ എല്ലെൻ ബിഷപ്പ് (നീ ഇഞ്ചി) അടുത്തുള്ള ബെഡ്ഫോർഡ്ഷയറിൽ നിന്നുള്ളയാളായിരുന്നു. ബിഷപ്പിന് ഒരു സഹോദരനുണ്ടായിരുന്നു. അവൾക്ക് 13 വയസ്സുള്ളപ്പോൾ ജനിച്ചു. ചെറുപ്രായത്തിൽ തന്നെ ബിഷപ്പ് കുടുംബ ബിസിനസ്സ് തുടരാൻ ആഗ്രഹിച്ചിരുന്നുവെങ്കിലും അവരുടെ താല്പര്യങ്ങൾ വേഗത്തിൽ ശാസ്ത്രത്തിലേക്ക് തിരിഞ്ഞു.ചെറുപ്പം മുതലേ സംഗീതത്തെ അഭിനന്ദിച്ച ബിഷപ്പ് മാഞ്ചസ്റ്ററിലെ ഹാലെ ഓർക്കസ്ട്രയുടെ പരിപാടികളിൽ പതിവായി പങ്കെടുത്തു.ഒരു ഗവേഷകയെന്ന നിലയിൽ, അവർ അന്തർമുഖയും സൂക്ഷ്മതയുള്ളവളുമായിരുന്നു. ഒറ്റയ്ക്കോ ഉയർന്ന നിലവാരമുണ്ടെന്ന് കരുതിയ മറ്റ് ശാസ്ത്രജ്ഞരോടൊപ്പമോ ജോലി ചെയ്യാൻ താൽപ്പര്യപ്പെട്ടിരുന്നു.ജീവിതകാലം മുഴുവൻ അവർ ഗിർട്ടൺ കോളേജിലെ ഒരു അംഗമായിരുന്നു; അവരുടെ മരണത്തിൽ ദി ഗാർഡിയൻ അവരെ ""ഗിർട്ടോണിയൻ ഓഫ് ഗിർട്ടോണിയൻ"" എന്ന് വിശേഷിപ്പിച്ചു.
അവലംബം
വർഗ്ഗം:1899-ൽ ജനിച്ചവർ വർഗ്ഗം:1990-ൽ മരിച്ചവർ വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ വർഗ്ഗം:ന്യുമോണിയ ബാധിച്ച് മരിച്ചവർ വർഗ്ഗം:റോയൽ സൊസൈറ്റിയുടെ അംഗങ്ങൾ
വയലപ്ര അണിയക്കര പൂമാല ഭഗവതി ക്ഷേത്രം
കണ്ണൂർ ജില്ലയിൽ ചെറുതാഴം പഞ്ചായത്തിൽ പെടുന്ന വയലപ്ര എന്ന സ്ഥലത്തുള്ള ദേവി ക്ഷേത്രമാണ് വയലപ്ര അണിയക്കര പൂമാല ഭഗവതി ക്ഷേത്രം. വയലപ്ര, കൊവ്വൽ, വെങ്ങര എന്നിവിടുത്തെ ജനങ്ങളാണ് ഇവിടുത്തെ ഉത്സവങ്ങൾ നടത്തുന്നത്. പൂമാല ഭഗവതി മുഖ്യ പ്രതിഷ്ഠയാണ് ഇവിടെ. കൂടെ ശ്രീ ഭൂതവും. മകരമാസത്തിലെ പട്ടുൽസവവും, കുംഭത്തിലെ കളിയട്ടവും, മീനത്തിലെ പൂരോത്സവവും പ്രസിദ്ധമാണ്.
ത്രി സ്തൂപങ്ങൾ (സിഖ് മതം)
ഗുരു നാനാക്ക് ചിട്ടപ്പെടുത്തിയ മൂന്ന് അനുശാസനകളാണ് സിഖ് മതത്തിന്റെ മൂന്ന് സ്തൂപങ്ങൾ എന്നറിയപ്പെടുന്നത്.അവ ഇപ്രകാരമാണ്.
1- ദൈവസ്മരണ, ദൈവ നാമ ജപം (സിംറാൻ, നാം ജപോ).ഇതിനായി ദിനേന്ന ചൊല്ലേണ്ടുന്ന പ്രാർഥനകൾ പിൽക്കാല ഗുരുക്കന്മാർ ക്രോഡീകരിച്ചിട്ടുണ്ട്.
2-കിരാത്ത് കരോ- കായികവും ബൗദ്ധികവും,സത്യസന്ധവും മായുള്ള അധ്വാനത്തിലൂടെ ഉപജീവനം കണ്ടെത്തുക. ദൈവഭയത്തോടെ ഉയർന്ന ധാർമ്മിക നിലവാരം പുലർത്തികൊണ്ട് ജീവിതത്തിന്റെ അന്തഃസത്ത കാത്തു സൂക്ഷിക്കുക.
3-വാന്ത് ചക്കോ. - പങ്കു വെയ്ക്കൽ. തനിക്കുള്ളത്, ധനം, ഭക്ഷണം എന്തും, സമൂഹത്തിലെ മറ്റ് അംഗങ്ങളുമായി പങ്കിടുക. നിർധനരെയും അവശരെയും സഹായിക്കുക എന്നതാണ് ഈ സ്തൂപത്തിന്റെ ഉദ്ദേശം.
വർഗ്ഗം:സിഖ് മതം
ഒഴുകുപാറ
കൊല്ലം ജില്ലയിലെ ചിറക്കര ഗ്രാമപഞ്ചായത്തിൽ ഉൾപ്പെട്ട ഒരു ഗ്രാമമാണ് ഒഴുകുപാറ. പോളച്ചിറയ്ക്കും നെടുങ്ങോലത്തിനും ഇടയിലുള്ള പ്രദേശമാണിത്. പരവൂർ റെയിൽവേസ്റ്റേഷനിൽ നിന്നും അഞ്ച് കിലോമീറ്റർ അകലെ സ്ഥിതിചെയ്യുന്ന പ്രദേശമാണിത്.
വിദ്യാഭ്യാസസ്ഥാപനങ്ങൾ
<references group="https://www.icbse.com/schools/g-w-l-p-s-ozhukupara-r7y1qv" responsive="" />
ക്ഷേത്രങ്ങൾ
വർഗ്ഗം:കൊല്ലം ജില്ലയിലെ ഗ്രാമങ്ങൾ
പേരൂർ ശ്രീകൃഷ്മസ്വാമി ക്ഷേത്രം
പാറശ്ശാല പവതിയാൻവിളയിലുള്ള ഒരു ക്ഷേത്രം ആണിത്. പഴയ ദേശീയപാത 47 ന് തൊട്ടടുത്തായി സ്ഥിതി ചെയ്യുന്നു. വൃത്താകൃതിയിലുള്ള ശ്രീകോവിൽ ഈ ക്ഷേത്രത്തിന്റെ പ്രത്യേകത. ചെറിയൊരു ഗോശാല കൂടി ഈ ക്ഷേത്രത്തിന്റെ ഭാഗമാണ്.
വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശ്രീകൃഷ്ണക്ഷേത്രങ്ങൾ
മെസ്സിയർ 24
ധനു രാശിയിൽ സ്ഥിതിചെയ്യുന്ന ഒരു നക്ഷത്രവ്യൂഹമാണ് മെസ്സിയർ 24 (M24) അഥവാ IC 4715. ധനു നക്ഷത്രമേഘം (Sagittarius Star Cloud), ഡെൽ കോസ്റ്റിഷ് (Delle Caustiche) എന്ന പേരുകളിലും ഇത് അറിയപ്പെടുന്നു. ധനു രാശിയിലെ ഗാമ, ഡെൽറ്റ നക്ഷത്രങ്ങൾക്ക് വടക്കായി സ്ഥിതിചെയ്യുന്ന വലിയ ധനു നക്ഷത്രമേഘവുമായി തെറ്റിദ്ധരിക്കാതിരിക്കാൻ ചെറിയ ധനു നക്ഷത്രമേഘം എന്ന പേരിട്ടും ഇതിനെ വിളിക്കാറുണ്ട്. ചാൾസ് മെസ്സിയർ 1764 ജൂൺ 20-ന് ഇതിനെ കണ്ടെത്തുകയും തന്റെ പട്ടികയിൽ ഇരുപത്തിനാലാമത്തെ അംഗമായി ഉൾപ്പെടുത്തുകയും ചെയ്തു
സവിശേഷതകൾ
M24-നെ കണ്ടെത്തിയ മെസ്സിയർ "അനേകം നക്ഷത്രങ്ങളടങ്ങിയ നെബുലോസിറ്റി" എന്നാണതിനെ വിശേഷിപ്പിച്ചത്. ഒന്നര ഡിഗ്രിയോളം കോണീയവ്യാസം അദ്ദേഹം കണക്കാക്കി. NGC 6603, മർകരിയൻ 38 എന്നീ തുറന്ന താരവ്യൂഹങ്ങളും എഡ്വേഡ് എമേഴ്സൺ ബർണാഡ് B92, B93 എന്നിങ്ങനെ പട്ടികപ്പെടുത്തിയ രണ്ട് ഇരുണ്ട നീഹാരികകളും M24 ന്റെ ഭാഗമാണ്. M24 എന്നത് NGC 6603 തന്നെയാണെന്ന് ചിലർ തെറ്റായി പട്ടികപ്പെടുത്തിയിട്ടുമുണ്ട്. ആകാശഗംഗയുടെ ധനു, ധനു-ഓരായം സ്പൈറൽ ആമുകളുടെ ഭാഗമാണ് M24 ലെ അംഗങ്ങൾ. 300px|ലഘുചിത്രം|നടുവിൽ|M24 ന്റെ സ്ഥാനം
അവലംബം
വർഗ്ഗം:താരവ്യൂഹങ്ങൾ വർഗ്ഗം:മെസ്സിയർ വസ്തുക്കൾ വർഗ്ഗം:ധനു (നക്ഷത്രരാശി)
മാമ്പള്ളം
കണ്ണൂർ ജില്ലയിലെ മലയോര ഗ്രാമങ്ങളായ കരയത്തുംചാലിനും മണ്ടളത്തിനും ഇടയിൽ സ്ഥിതി ചെയ്യുന്ന ഗ്രാമമാണ് മാമ്പള്ളം. നടുവിൽ ഗ്രാമപഞ്ചായത്തിന്റെ പന്ത്രണ്ടാം വാർഡിൽ ഉൾപ്പെടുന്ന മാമ്പള്ളം, ശ്രീകണ്ഠാപുരം നഗരസഭയുമായി അതിർത്തി പങ്കിടുന്നു.
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ആനേക്കളീലിൽ എസ്. ഗോപാലപിള്ള
കേരളത്തിലെ ഒരു പാരമ്പര്യ വൈദ്യനും നിരവധി ആയുർവേദ ഗ്രന്ഥങ്ങളുടെ വ്യാഖ്യാതാവും വിവർത്തകനുമായിരുന്നു ആനേക്കളീലിൽ എസ്. ഗോപാലപിള്ള. കൊല്ലത്ത് രജിസ്റ്റേർഡ് മെഡിക്കൽ പ്രാക്ടീഷണറായിരുന്നു.
അവലംബം
വർഗ്ഗം:വൈദ്യൻമാർ വർഗ്ഗം:ആയുർവ്വേദ ചികിൽസകർ വർഗ്ഗം:മരണപ്പെട്ടവർ വർഗ്ഗം:കൊല്ലം ജില്ലയിൽ ജനിച്ചവർ
ഷാസഹാൻ ബച്ചു
ബംഗ്ലാദേശിലെ എഴുത്തുകാരനും പ്രസാധകനും ഇടതുചിന്തകനായിരുന്നു ഷാസഹാൻ ബച്ചു (Shahzahan Bachchu). ബിഷക പ്രൊകഷോനി എന്ന പ്രസാധക സ്ഥാപനത്തിന്റെ ഉടമയും അമദേർ ബിക്രംപുർ ആഴ്ചപ്പതിപ്പിന്റെ ആക്ടിങ് എഡിറ്ററുമായിരുന്ന അദ്ദേഹത്തെ അക്രമികൾ 2018 ജൂൺ 12 ന് കൊലപ്പെടുത്തി. സ്വതന്ത്ര നിലപാടുകളാൽ മതയാഥാസ്ഥിതികരെ വിമർശിച്ചിരുന്ന അദ്ദേഹത്തിന് വധ ഭീഷണി ഉണ്ടായിരുന്നു.
അവലംബം
വർഗ്ഗം:ബംഗ്ലാദേശി എഴുത്തുകാർ വർഗ്ഗം:യുക്തിവാദികൾ വർഗ്ഗം:ആവിഷ്കാര സ്വാതന്ത്ര്യം വർഗ്ഗം:കൊല ചെയ്യപ്പെട്ട എഴുത്തുകാർ വർഗ്ഗം:2018-ൽ മരിച്ചവർ
ക്വീൻസ്ടൗൺ,ന്യൂസീലൻഡ്
ന്യൂസിലൻഡിന്റെ ദക്ഷിണദ്വീപിലെ ഒട്ടാഗോ പ്രവിശ്യയിലുള്ള ഒരു നഗരവും രാജ്യത്തെ പ്രധാന വിനോദസഞ്ചാരകേന്ദ്രങ്ങളിലൊന്നുമാണ് ക്വീൻസ്ടൗൺ.മാവോറി ഭാഷയിൽ തഹൗന എന്നാണ് ക്വീൻസ്ടൗൺ അറിയപ്പെടുന്നത്. ക്രൈസ്റ്റ് ചർച്ചിൽ നിന്നും 500 കിലോമീറ്റർ പടിഞ്ഞാറായി മൗണ്ട് കുക്ക് കൊടുമുടിയുടെ താഴ്വരയിലാണ് ക്വീൻസ്ടൗൺ നഗരം സ്ഥിതിചെയ്യുന്നത്.ക്വീൻസ്ടൗൺ ജില്ലയുടെ ആസ്ഥാനനഗരമാണിത്.ഇംഗ്ലീഷ് നാവികനായിരുന്ന വില്യം ഗിൽബർട്ട് റീസ് സ്ഥാപിച്ച ഈ നഗരം വാകാതിപോ തടാകത്തിന്റെ കരയിലാണ് നിലകൊള്ളുന്നത് .മഞ്ഞുമലകളും ഗ്ലേസിയറുകളും കൊടുമുടികളും ധാരാളമുള്ള ഈ ടൂറിസ്റ്റ് കേന്ദ്രത്തിൽ പ്രതിവർഷം ലക്ഷക്കണക്കിനു വിനോദസഞ്ചാരികളാണെത്തുന്നത്.2015 ജൂണിലെ കണക്കുകൾ അനുസരിച്ച് 13,150 ആളുകൾ ക്വീൻസ്ടൗണിൽ താമസിക്കുന്നു.ക്രൈസ്റ്റ്‌ചർച്ച്‍,ഡുനെഡിൻ,നെൽസൺ നഗരങ്ങളുമായി റോഡ് മാർഗ്ഗം ബന്ധപ്പെട്ടിരിക്കുന്ന ക്വീൻസ്ടൗണിൽ ഒരു രാജ്യാന്തരവിമാനത്താവളവുമുണ്ട് .ഒരു അന്താരാഷ്ട്ര ക്രിക്കറ്റ് സ്റ്റേഡിയവും നഗരത്തിൽ സ്ഥിതിചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:ന്യൂസീലൻഡിലെ പട്ടണങ്ങൾ
സി.എം. സ്റ്റീഫൻ
ഭാരതത്തിന്റെ കോൺഗ്രസ്സുകാരനായ ആദ്യ പ്രതിപക്ഷനേതാവായ '''സി.എം. സ്റ്റീഫൻ''' ദേശീയതലത്തിൽ ശ്രദ്ധേയനായ ഒരു രാഷ്ടീയ പ്രവർത്തകനും, പിൽക്കാലത്ത് ഒരു കേന്ദ്ര മന്ത്രിയുമായിരുന്ന കേരളത്തിന്റെ അഭിമാനമാണ്. (ഡിസംബർ 23 1918 – ജനുവരി 16 1984). അടിയന്തരാവസ്ഥക്ക് ശേഷം മിക്ക കോൺഗ്ഗ്രസ്സുകാരും തോറ്റ് മൊറാർജി ദേശായിയുടെ നേതൃത്വത്തിൽ വന്ന ജനതാ ഗവർമെന്റിൽ പ്രതിപക്ഷനേതാവായിരുന്ന സ്റ്റീഫൻ പ്രഭാഷണകലകൊണ്ടും വിമർശനപാടവം കൊണ്ടും  ഭരണപക്ഷത്തിനു വെല്ലുവിളിയുയർത്തി. തൊഴിലാളി നേതാവ്, ജേർണലിസ്റ്റ്, പാർലമെന്റേറിയൻ, കേന്ദ്ര മന്ത്രി, എ.ഐ.സി.സി ജനറൽ സെക്രട്ടറി, പ്രതിപക്ഷ നേതാവ് മുതലായ രംഗങ്ങളിൽ പ്രവർത്തിച്ചിട്ടുണ്ട്. കേരളത്തിനുപുറത്ത് മത്സരിച്ച് ലോകസഭാംഗമായ ചുരുക്കം ചില മലയാളികളിലൊരാളാണ്
വ്യക്തിജീവിതം
മാവേലിക്കരയ്ക്ക് അടുത്തുള്ള ചെറുകോലിലെ ചെമ്പകശ്ശേരി വീട്ടിൽ ഈപ്പൻ മത്തായിയുടേയും എസ്തേറിന്റേയും മകനായി 1918 ഡിസംബർ 23-ന് ജനിച്ച തങ്കച്ചൻ എന്ന ഇദ്ദേഹത്തെ ചെറുപ്രായത്തിൽ തന്നെ മലയാള മനോരമയുടെ നേതൃത്വത്തിലുള്ള ബാലജനസംഖ്യത്തിലൂടെ പുറം ലോകം അറിയാൻ തുടങ്ങിയിരുന്നു. .
അവലംബം
വർഗ്ഗം:1918-ൽ ജനിച്ചവർ വർഗ്ഗം:ഡിസംബർ 23-ന് ജനിച്ചവർ വർഗ്ഗം: 1984-ൽ മരിച്ചവർ വർഗ്ഗം:ജനുവരി 16-ന് മരിച്ചവർ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:രണ്ടാം കേരള നിയമസഭാംഗങ്ങൾ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ വർഗ്ഗം:ഇന്ത്യയുടെ പ്രതിപക്ഷനേതാക്കൾ വർഗ്ഗം:അഞ്ചാം ലോക്‌സഭയിലെ അംഗങ്ങൾ വർഗ്ഗം:ആറാം ലോക്‌സഭയിലെ അംഗങ്ങൾ വർഗ്ഗം:ഏഴാം ലോക്‌സഭയിലെ അംഗങ്ങൾ വർഗ്ഗം:മലയാളികളായ കേന്ദ്രമന്ത്രിമാർ വർഗ്ഗം:കേരളത്തിൽ നിന്നുള്ള ലോക്‌സഭാംഗങ്ങൾ വർഗ്ഗം:കർണാടകയിൽ നിന്നുള്ള ലോക്‌സഭാംഗങ്ങൾ
കാലടി (തിരുവനന്തപുരം)
തിരുവനന്തപുരം ‍ജില്ലയിലെ മണക്കാട് വിലേജിലെ ഒരു സ്ഥലമാണ് കാലടി. ആറ്റുകാൽ ഭഗവതി ക്ഷേത്രത്തിനു സമീപമാണ് ഈസ്ഥലം. തിരുവനന്തപുരത്ത് നിന്നും 5 കി.മി. ദൂരത്താണ് കാലടി സ്ഥിതിചെയ്യുന്നത്. ഒരു നദിയാൽ ഭാഗപ്പെട്ട സ്ഥലത്തെ കാലടി എന്നു പറയാറുണ്ട്. കിള്ളിയാറാൽ ഭാഗിക്കപ്പെട്ട പ്രദേശങ്ങളാണ് ആറ്റുകാലും കാലടിയും. തിരുവനന്തപുരത്തെ ഒരേ ഒരു സർക്കാർ ഹോമിയോ കോളേജ് കാലടിക്ക് സമീപം സ്ഥിതി ചെയ്യുന്നു.
കൊല്ലങ്കാവ്
തിരുവനന്തപുരം ജില്ലയിലെ നെടുമങ്ങാട്‍‍ താലൂക്കിൽ സ്ഥിതി ചെയ്യുന്ന ഒരു ഗ്രാമമാണ് കൊല്ലങ്കാവ്. ശ്രീ ഭൂതത്താൻ ആൽത്തറ ക്ഷേത്രം കൊല്ലങ്കാവിൽ ആണ് സ്ഥിതി ചെയ്യുന്നത്. ആനാട് പഞ്ചായത്തിന് കീഴീൽ സ്ഥിതി ചെയ്യുന്ന കൊല്ലങ്കാവ് തലസ്ഥാന നഗരമായ തിരുവനന്തപുരത്തു നിന്ന് 18 കിലോമീറ്റർ അകലെ സ്ഥിതി ചെയ്യുന്ന ഒരു പ്രദേശമാണ്. കരമനയാറിന്റെ പ്രധാന പോഷക നഥിയായ കിള്ളിയാർ കൊല്ലങ്കാവിലൂടെ ഒഴുകുന്നു. നെടുമങ്ങാട് സ്ഥിതി ചെയ്യുന്ന വ്യവസായ സ്ഥാപനമായ കശുവണ്ടി ഫാക്ടറി കൊല്ലങ്കാവിന്റെ പ്രധാന ആകർഷണമാണ്.
പാണ്ടൻ പാറ്റപിടിയൻ
പാണ്ടൻപാറ്റ പിടിയന് ആംഗല ഭാഷയിൽlittle pied flycatcher എന്നാണു പേര്, ശാസ്ത്രീയ നാമം ' Ficedula westermanni എന്നും
വിതരണം
ഇന്ത്യൻ ഉപഭൂഖണ്ഡം,തെക്കു കിഴക്കൻ ഏഷ്യ, ബംഗ്ലാദേശ്, ഭൂടാൻ, കമ്പോഡിയ, ലാവോസ്, മലയേഷ്യ, മ്യാൻമാർ, നേപ്പാൾ, വിയറ്റ്നാം,ഫിലിപ്പീൻസ്, തായ്‌ലാന്റ്എന്നിവിടങ്ങളിൽ കാണുന്നു.
മരക്കലപ്പാട്ട്
വടക്കെ മലബാറിലെ പൂമാല കാവുകളിൽ പട്ടുൽസവത്തോനുബന്ധിച്ചു കണിയാൻ സമുദായക്കാർ അവതരിപ്പിക്കുന്ന അനുഷ്ടാന ഗാനമാണിത്. ‘മരക്കലത്തമ്മ’ എന്നപേരിൽ അറിയപ്പെടുന്ന ശ്രീശൂലകുഠാരിയുടെ തോറ്റം പാട്ടിന്‌ ‘മരക്കലത്തോറ്റം’ എന്നാണ്‌ പേര്‌. തോറ്റംപാട്ടുകളിൽ പ്രകീർത്തിക്കപ്പെടുന്ന ആയിത്തിഭഗവതി, ആര്യപ്പൂങ്കന്നി, ആര്യപ്പൂമാല, ആര്യക്കര ഭഗവതി, ആയിരംതെങ്ങിൽ ഭഗവതി, ചുഴലിഭഗവതി, ഭദ്രകാളി, ചീറുമ്പമാർ, അസുരാളൻ, വടക്കേൻ കോടിവീരൻ, പൂമാരുതൻ തുടങ്ങിയ ദേവതമാർ മരക്കലമേറി വിളയാടിയവരാണെന്നാണ്‌ സങ്കല്പം. വടക്കൻ പാട്ടുകഥകൾ, കോതാമൂരിപ്പാട്ടുകളിൽപ്പെട്ട അന്നപൂർണ്ണേശ്വരീ ചരിതം എന്നിവയിലും മരക്കലത്തെപ്പറ്റിയുളള വർണ്ണനകൾകാണാം.
മരക്കലം
മരംകൊണ്ടുളള വലിയ കപ്പലുകളെയാണ്(Ship) ‘മരക്കലം’ എന്ന് വിളിച്ചിരുന്നത്‌. വലിയ പായക്കപ്പലുകളായിരുന്നു അവ.
പുറം കണ്ണികൾ
വർഗ്ഗം:അനുഷ്ഠാനകലകൾ
കാൽസ്യം കാർബണേറ്റ്
രസതന്ത്രം
മറ്റു മിക്ക കാർബണേറ്റുകളുടെ സ്വഭാവവുമായി കാൽസ്യം കാർബണേറ്റിനും നല്ല സാമ്യമുണ്ട്.
പുറത്തേക്കുള്ള കണ്ണികൾ
വർഗ്ഗം:അന്റാസിഡുകൾ വർഗ്ഗം:കാർബണേറ്റുകൾ വർഗ്ഗം:കാൽസ്യം സംയുക്തങ്ങൾ